Suvestinė redakcija nuo 2025-01-16

Įsakymas paskelbtas: Žin. 2007, Nr. 137-5626, i. k. 1072250ISAK00V-1026

Nauja redakcija nuo 2020-07-01:

Nr. V-1357, 2020-06-02, paskelbta TAR 2020-06-03, i. k. 2020-12046

LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL AMBULATORINIŲ SLAUGOS PASLAUGŲ NAMUOSE TEIKIMO REIKALAVIMŲ IR ŠIŲ PASLAUGŲ APMOKĖJIMO TVARKOS APRAŠO PATVIRTINIMO

2007 m. gruodžio 14 d. Nr. V-1026
Vilnius

Vadovaudamasis Lietuvos Respublikos sveikatos priežiūros įstaigų įstatymo 9 straipsnio 1 dalies 3 punktu, įgyvendindamas Lietuvos Respublikos Vyriausybės programos įgyvendinimo plano, patvirtinto Lietuvos Respublikos Vyriausybės 2017 m. kovo 13 d. nutarimu Nr. 167 „Dėl Lietuvos Respublikos Vyriausybės programos įgyvendinimo plano patvirtinimo“, 1 prioriteto 1.3 krypties 1.3.2 darbo „Sveikatos priežiūros specialistų darbo sąlygų gerinimas ir šeimos gydytojų pritraukimas į šalies regionus“ 5 veiksmą „Slaugos paslaugų apimties plėtra, didinant finansavimą iš Privalomojo sveikatos draudimo fondo biudžeto lėšų“:

1. T v i r t i n u Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašą (pridedama).

2. P a v e d u įsakymo vykdymą kontroliuoti viceministrui pagal veiklos sritį.

SVEIKATOS APSAUGOS MINISTRAS	RIMVYDAS TURČINSKAS

PAtvirtinta

Lietuvos Respublikos sveikatos apsaugos ministro

2007 m. gruodžio14 d. įsakymu Nr. V-1026

(Lietuvos Respublikos sveikatos apsaugos ministro

2023 m. spalio 16 d. įsakymo Nr. V-1086 redakcija)

AMBULATORINIŲ SLAUGOS PASLAUGŲ NAMUOSE TEIKIMO REIKALAVIMŲ IR ŠIŲ PASLAUGŲ APMOKĖJIMO TVARKOS APRAŠAS

I SKYRIUS

BENDROSIOS NUOSTATOS

1. Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašas (toliau – Aprašas) nustato reikalavimus ambulatorines slaugos paslaugas namuose teikiančių asmens sveikatos priežiūros įstaigų specialistams, medicinos priemonėms ir kitoms darbo priemonėms, ambulatorinių slaugos paslaugų namuose gavėjus, šių paslaugų teikimo reikalavimus ir jų apmokėjimo tvarką.

2. Apraše vartojamos sąvokos ir jų apibrėžtys:

2.1. Ambulatorinės slaugos paslaugos namuose (toliau – ASPN) – licencijuojamos asmens sveikatos priežiūros paslaugos, teikiamos ne asmens sveikatos priežiūros įstaigoje (paciento namuose, švietimo įstaigoje, socialines paslaugas teikiančioje įstaigoje, darbovietėje), siekiant skatinti paciento savirūpą, užtikrinti slaugos paslaugų tęstinumą ir patenkinti pagrindinius paciento fiziologinius ir psichikos sveikatos poreikius, kuriems patenkinti reikia kitų pagalbos.

2.2. Savirūpa – paciento ir (ar) jo artimųjų veikla, siekiant išsaugoti paciento sveikatą, ap(si)saugoti nuo ligų (prevencija), atpažinti sveikatos būklės pablogėjimą ir vykdyti gydytojo paskirtą gydymą ar slaugytojo rekomendacijas.

2.3. Kitos Apraše vartojamos sąvokos suprantamos taip, kaip jos apibrėžtos Lietuvos Respublikos sveikatos priežiūros įstaigų įstatyme, Lietuvos Respublikos sveikatos draudimo įstatyme ir Lietuvos Respublikos socialinių paslaugų įstatyme.

Punkto pakeitimai:

Nr. V-858, 2024-08-30, paskelbta TAR 2024-08-31, i. k. 2024-15272

3. ASPN teikia įstaigos ir įmonės, turinčios asmens sveikatos priežiūros veiklos licenciją, suteikiančią teisę teikti ASPN.

4. ASPN turi būti teikiamos kiekvieną dieną nuo 8 val. iki 20 val. ASPN negali būti teikiamos nuotoliniu būdu.

Punkto pakeitimai:

Nr. V-858, 2024-08-30, paskelbta TAR 2024-08-31, i. k. 2024-15272

5. Visos pirmines ambulatorines asmens sveikatos priežiūros paslaugas (šeimos medicinos) teikiančios asmens sveikatos priežiūros įstaigos (toliau – PAASP įstaiga), išskyrus Laisvės atėmimo vietų ligoninę, privalo užtikrinti ASPN teikimą prie tos PAASP įstaigos prisirašiusiems gyventojams (pacientams) vienu (ar abiem) iš šių būdų:

5.1.	pačios teikti ASPN atskirame PAASP įstaigos padalinyje;

5.2.	sudaryti sutartį dėl ASPN teikimo su kita asmens sveikatos priežiūros įstaiga, turinčia teisę teikti ASPN.

6.	ASPN teikianti įstaiga esant poreikiui turi užtikrinti socialinių paslaugų poreikio vertinimą ir teikimą savo pacientams bent vienu iš šių būdų:

6.1. pati ASPN teikianti įstaiga, esant poreikiui, socialinių paslaugų poreikį vertina Asmens (šeimos) socialinių paslaugų poreikio nustatymo ir skyrimo tvarkos apraše, patvirtintame Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-94 „Dėl Asmens (šeimos) socialinių paslaugų poreikio nustatymo ir skyrimo tvarkos aprašo ir Senyvo amžiaus asmens bei suaugusio asmens su negalia socialinės globos poreikio nustatymo metodikos patvirtinimo“, nustatyta tvarka ir socialines paslaugas teikia Socialinių paslaugų įstatymo nustatyta tvarka. ASPN teikianti įstaiga Socialinių paslaugų įstatymo nustatyta tvarka turi įgyti teisę teikti socialines paslaugas;

6.2. Socialinių paslaugų įstatymo nustatyta tvarka socialinių paslaugų poreikį vertina ir jas teikia ši socialinių paslaugų įstaiga pagal bendradarbiavimo dėl socialinių paslaugų teikimo sutartį (toliau – Bendradarbiavimo sutartis) su ASPN teikiančia įstaiga:

6.2.1. Bendradarbiavimo sutartis sudaroma su savivaldybės, kurios teritorijoje bus teikiamos ASPN, socialinių paslaugų įstaiga;

6.2.2. jeigu socialines paslaugas namuose savivaldybėje teikia įstaiga, kurios savininko ar dalininko teises ir pareigas įgyvendina ne savivaldybė, Bendradarbiavimo sutartis sudaroma su savivaldybe, kurios teritorijoje bus teikiamos ASPN, ir su socialines paslaugas teikiančia įstaiga.

7.	ASPN teikianti įstaiga savo pacientams turi užtikrinti ambulatorinių paliatyviosios pagalbos paslaugų teikimą. Šias paslaugas gali teikti:

7.1.	pati ASPN teikianti įstaiga;

7.2. kita asmens sveikatos priežiūros įstaiga pagal paliatyviosios pagalbos paslaugų teikimo sutartį su ASPN teikiančia įstaiga.

8. ASPN teikianti įstaiga asmenims, gyvenantiems socialinės globos įstaigose, turinčiose asmens sveikatos priežiūros veiklos licenciją teikti bendrosios praktikos slaugos paslaugas ir kuriose gyvena 25 ar daugiau asmenų, gali atlikti tik šias šeimos gydytojo ar su šeimos gydytoju dirbančio slaugytojo paskirtas procedūras: paimti ėminius diagnostiniams tyrimams (kraujo, šlapimo, išmatų, skreplių, skrandžio turinio, pasėlis), atlikti elektrokardiogramą, išmatuoti akispūdį, atlikti intervencines procedūras (vakcinacija, intraveninės injekcijos, infuzijos), atlikti dirbtinių kūno angų, opų ar pragulų priežiūrą, išsiurbti gleives.

9. ASPN teikianti įstaiga asmenims, gyvenantiems socialinės globos įstaigose, neturinčiose asmens sveikatos priežiūros veiklos licencijos teikti bendrosios praktikos slaugos paslaugas ir kuriose gyvena mažiau nei 25 asmenys, gali teikti visos Apraše numatytos apimties ASPN.

II SKYRIUS

REIKALAVIMAI SPECIALISTAMS

10.	ASPN teikia specialistų komanda:

10.1. du visu etatu dirbantys bendruomenės ir (ar) bendrosios praktikos, ir (ar) išplėstinės praktikos, ir (ar) psichikos sveikatos slaugytojai (toliau – slaugytojai);

10.2.	du visu etatu dirbantys slaugytojo padėjėjai;

10.3. vienas visu etatu ar du po pusę etato dirbantys kineziterapeutai;

10.4. ergoterapeutas.

Papunkčio pakeitimai:

Nr. V-1086, 2023-10-16, paskelbta TAR 2023-10-16, i. k. 2023-20284

11. Esant poreikiui į ASPN paslaugas teikiančią specialistų komandą papildomai gali būti įtraukiama daugiau Aprašo 10.1–10.4 papunkčiuose nurodytų specialistų, taip pat slaugytojas diabetologas, medicinos psichologas, socialinis darbuotojas ir (arba) dietistas, burnos higienistas, gyvensenos medicinos specialistas. Į ASPN teikimo procesą pagal galimybes turi būti įtraukiami paciento artimieji, kiti paciento aplinkos žmonės, bendruomenės nariai, visuomenės sveikatos priežiūros specialistai, nevyriausybinės organizacijos, savanoriai, kurių dalyvavimo sąlygas nustato ASPN teikiančios įstaigos vadovas.

Punkto pakeitimai:

Nr. V-1394, 2024-12-31, paskelbta TAR 2024-12-31, i. k. 2024-23628

12.	Kiekvienas ASPN teikiantis specialistas paslaugas teikia pagal savo kompetenciją, nurodytą atitinkamoje Lietuvos medicinos normoje.

13.	ASPN teikiančių specialistų darbas organizuojamas komandos principu. Esant poreikiui, vienas iš ASPN paslaugas teikiančios specialistų komandos narių gali būti skiriamas komandos koordinatoriumi.

III SKYRIUS

REIKALAVIMAI MEDICINOS PRIEMONĖMS IR KITOMS DARBO PRIEMONĖMS

14.	Medicinos priemonės, būtinos ASPN teikti:

14.1.	fonendoskopas;

14.2.	kraujospūdžio matavimo aparatas;

14.3.	vienkartinės pirštinės (nesterilios);

14.4.	priemonės odai dezinfekuoti;

14.5.	sterilūs ir nesterilūs tvarsčiai;

14.6.	termometras;

14.7.	vienkartiniai švirkštai (dydis ir kiekis pagal poreikį);

14.8.	matuoklis gliukozės kiekiui kapiliariniame kraujyje nustatyti;

14.9.	matuoklis kraujo krešumo rodikliui kapiliariniame kraujyje nustatyti;

14.10.	priemonės, skirtos medicinos atliekoms tvarkyti;

14.11.	mobilusis elektrokardiografas (ne mažiau kaip 12 derivacijų);

14.12. tonometras akispūdžiui matuoti;

14.13.	skalpeliai ir skalpelių laikikliai;

14.14. pincetai su dantukais;

14.15. chirurginės žirklės;

14.16. sterilios paklodės;

14.17.	nagų replės, nagų žirklės;

14.18.	pulsoksimetras;

14.19.	žarnynui valyti skirtos priemonės;

14.20.	varžtis;

14.21.	priemonės ausims plauti;

14.22. gleivių siurbiklis (nuosavas arba užtikrinama nuoma);

14.23.	otoskopas;

14.24. infuzomatas.

141. Medicinos priemonės, reikalingos slaugytojo diabetologo ir burnos higienisto paslaugoms teikti, nurodytos:

141.1. Sergančiųjų cukriniu diabetu slaugos paslaugų teikimo reikalavimų aprašo, patvirtinto Lietuvos Respublikos sveikatos apsaugos ministro 2008 m. spalio 10 d. įsakymu Nr. V-982 „Dėl Sergančiųjų cukriniu diabetu slaugos paslaugų teikimo reikalavimų aprašo patvirtinimo“, 7 punkte;

141.2. Burnos higienisto praktikos paslaugų teikimo reikalavimų aprašo, patvirtinto Lietuvos Respublikos sveikatos apsaugos ministro 2021 m. rugsėjo 7 d. įsakymu Nr. V-2030 „Dėl Burnos higienisto praktikos paslaugų teikimo reikalavimų aprašo patvirtinimo“, 9 punkte;

141.3. Mobiliųjų ambulatorinių odontologinės priežiūros (pagalbos) paslaugų teikimo reikalavimų aprašo, patvirtinto Lietuvos Respublikos sveikatos apsaugos ministro 2019 m. sausio 17 d. įsakymu Nr. V-68 „Dėl Mobiliųjų ambulatorinių odontologinės priežiūros (pagalbos) paslaugų teikimo reikalavimų aprašo patvirtinimo“, 7 ir 8 punktuose.

Papildyta punktu:

Nr. V-1394, 2024-12-31, paskelbta TAR 2024-12-31, i. k. 2024-23628

15. Darbo priemonės, reikalingos ASPN teikti:

15.1.	kompiuteris su prieiga prie interneto;

15.2. automobilis, skirtas vykti pas pacientą. Kokiu būdu naudojamų (pirkimas, nuoma, panauda, kuro išlaidų kompensavimas ir kt.) ir kiek automobilių reikia, kad būtų užtikrinta, jog ASPN būtų suteikta Apraše nustatytais terminais, atsižvelgiant į pacientų, kuriems teikia ASPN, skaičių, sprendžia ASPN teikianti įstaiga.

Papunkčio pakeitimai:

Nr. V-1086, 2023-10-16, paskelbta TAR 2023-10-16, i. k. 2023-20284

15.3. visi ASPN teikiantys specialistai turi būti aprūpinti mobiliojo ryšio telefonais su prieiga prie interneto tinklo;

15.4. įranga, skirta kiekvieno ASPN komandos nario buvimo vietai ASPN teikimo metu nustatyti.

Papunkčio pakeitimai:

Nr. V-1086, 2023-10-16, paskelbta TAR 2023-10-16, i. k. 2023-20284

15.5. ASPN teikianti įstaiga privalo aprūpinti kiekvieną ASPN komandos narį darbo apranga.

16.	ASPN komandos nario, vykstančio į paciento namus, švietimo įstaigą arba socialines paslaugas teikiančią įstaigą ar darbovietę teikti ASPN, krepšio turinys komplektuojamas atsižvelgiant į konkretaus paciento poreikius bei jam teikiamas paslaugas.

17.	ASPN teikiančios įstaigos naudoja duomenų registravimo ir perdavimo informacinę sistemą, kuri privalo turėti galimybę pateikti duomenis Elektroninės sveikatos paslaugų ir bendradarbiavimo infrastruktūros informacinėje sistemoje (toliau – ESPBI IS), galimybę duomenimis keistis su socialines paslaugas teikiančiomis įstaigomis arba turėti numatytą modulį, per kurį socialines paslaugas teikiančios įstaigos galėtų jungtis prie šios informacinės sistemos, arba, nesant galimybės naudoti duomenų registravimo ir perdavimo informacinės sistemos, ASPN teikianti įstaiga ir socialines paslaugas teikianti įstaiga duomenimis keičiasi Bendradarbiavimo sutartyje numatytu būdu.

IV SKYRIUS

ASPN GAVĖJAI

18. ASPN gavėjai:

18.1. asmenys, kuriems pagal Ambulatorinių slaugos paslaugų namuose poreikio vertinimo klausimyną (toliau – ASPN klausimynas), pateiktą Aprašo 1 priede, yra nustatytas mažas, vidutinis ar didelis ambulatorinių slaugos paslaugų namuose poreikis;

Papunkčio pakeitimai:

Nr. V-858, 2024-08-30, paskelbta TAR 2024-08-31, i. k. 2024-15272

18.2. asmenys, kuriems po suteiktų chirurgijos paslaugų išlieka sutrikęs gebėjimas savarankiškai rūpintis savo asmeniniu gyvenimu ir yra reikalinga pooperacinė slauga namuose.

19. Asmenims, kuriems teikiamos paliatyviosios pagalbos paslaugos, ASPN paslaugos negali būti teikiamos.

V SKYRIUS

ASPN TEIKIMO REIKALAVIMAI

20. Aprašo 18.1 papunktyje nurodytu atveju ambulatorinių slaugos paslaugų namuose poreikį pagal ASPN klausimyną nustato paciento šeimos gydytojas, šeimos gydytojo komandoje dirbantis slaugytojas, gydytojas geriatras, su gydytoju geriatru dirbantis slaugytojas, pacientą gydantis gydytojas (stacionare) arba slaugytojas (stacionare). ASPN klausimynas pildomas vadovaujantis Ambulatorinių slaugos paslaugų namuose poreikio vertinimo klausimyno pildymo metodika, pateikta Aprašo 5 priede.

Aprašo 18.2 papunktyje nurodytu atveju ambulatorinių slaugos paslaugų namuose poreikis nėra vertinamas.

Punkto pakeitimai:

Nr. V-858, 2024-08-30, paskelbta TAR 2024-08-31, i. k. 2024-15272

21. Aprašo 18.1 papunktyje nurodytu atveju siuntimą ASPN gauti išrašo arba ASPN paskiria paciento šeimos gydytojas, ESPBI IS užpildydamas elektroninį dokumentą E027 „Siuntimas konsultacijai, tyrimams, gydymui“ (toliau – siuntimas ASPN gauti) arba, kai ASPN teikia pati PAASP įstaiga, E025 „Ambulatorinio apsilankymo aprašymas“ (toliau – forma E025), nurodytus Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo, patvirtinto Lietuvos Respublikos sveikatos apsaugos ministro 2015 m. gegužės 26 d. įsakymu Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“, priede. Siuntimas ASPN gauti arba ASPN paskyrimas yra neterminuotas ir iš naujo rašomas tik tokiu atveju, jei pacientas keičia ASPN teikiančią įstaigą. Jei ASPN teikia Aprašo 5.2 papunktyje nurodyta ASPN teikianti įstaiga, PAASP įstaigos paskirtas atsakingas asmuo apie pacientui išrašytą siuntimą ASPN gauti informuoja Aprašo 5.2 papunktyje nurodytą ASPN teikiančią įstaigą.

Aprašo 18.2 papunktyje nurodytu atveju siuntimą ASPN gauti išrašo chirurgijos paslaugą suteikęs gydytojas chirurgas, nurodydamas paciento slaugos rekomendacijas. Pacientas su siuntimu ASPN gauti kreipiasi į savo PAASP dėl ASPN teikimo. Jei ASPN teikia Aprašo 5.2 papunktyje nurodyta ASPN teikianti įstaiga, PAASP įstaigos paskirtas atsakingas asmuo apie pacientui išrašytą siuntimą ASPN gauti informuoja Aprašo 5.2 papunktyje nurodytą ASPN teikiančią įstaigą.

Pacientams, kuriems atlikta tracheostoma ir būtinas gleivių išsiurbimas iš kvėpavimo takų, ir pacientams, kuriems būtina dirbtinė plaučių ventiliacija, ASPN teikiama tik tuo atveju, jei siuntime ASPN gauti nurodyta, kad paciento artimieji (arba socialinės globos įstaigos specialistai) sveikatos priežiūros specialisto yra apmokyti prižiūrėti pacientą. Paciento artimieji (arba socialinės globos įstaigos specialistai) raštu turi patvirtinti, kad paciento priežiūra bus užtikrinama visą parą ir kad jie yra informuoti apie riziką, galinčią kilti tokį pacientą slaugant namuose.

22.	ASPN paslaugos nuo jų paskyrimo dienos, o Aprašo 5.2 papunktyje nurodytu atveju – Aprašo 5.2 papunktyje nurodytos ASPN teikiančios įstaigos informavimo apie pacientui išrašytą siuntimą ASPN gauti dienos turi būti suteiktos ne vėliau kaip:

22.1.	per 1–5 dienas – slaugytojo pirmasis apsilankymas;

22.2.	per 24 valandas – skubių paskyrimų įvykdymas (išskyrus ėminių laboratoriniams tyrimams paėmimą laboratorijos nedarbo dienomis);

22.3.	per 1–5 dienas – planinių paskyrimų įvykdymas.

23. ASPN teikiantis slaugytojas Aprašo 18.1 papunktyje nurodytu atveju pirmojo apsilankymo metu privalo:

23.1. įvertinti paciento sveikatos būklę ir užpildyti Paciento sveikatos būklės vertinimo lapą (Aprašo 2 priedas);

23.2. diagnozuoti paciento būklę priskirdamas vieną iš Tarptautinės statistinės ligų ir susijusių sveikatos sutrikimų klasifikacijos dešimtojo pataisyto ir papildyto leidimo „Sisteminis ligų sąrašas“ (Australijos modifikacija, TLK-10-AM) (toliau – TLK-10-AM) kodų.

Papunkčio pakeitimai:

Nr. V-858, 2024-08-30, paskelbta TAR 2024-08-31, i. k. 2024-15272

23.3. surinkti papildomą kontaktinę ir kitą informaciją, kuri yra būtina organizuojant ir teikiant ASPN (pvz., artimųjų, kitų asmenų, bendraujančių su pacientais, kontaktinius duomenis (vardas, pavardė, telefono numeris, elektroninio pašto adresas), kitų specialistų, teikiančių asmeniui sveikatos priežiūros ar socialines paslaugas, kontaktinius duomenis (įstaigos pavadinimas, pareigos, vardas, pavardė, telefono numeris), ir pateikti pacientui ar jo atstovui pasirašyti sutikimą gauti ASPN ir sutikimą, kad informacija apie pacientą būtų teikiama kitiems asmenims ASPN, kitų asmens sveikatos priežiūros paslaugų ir (arba) socialinių paslaugų teikimo tikslais;

23.4. nustatyti galimą kito ASPN teikiančio specialisto apsilankymo poreikį ir apie tai informuoti reikiamą ASPN paslaugas teikiantį specialistą. Kitas ASPN komandos specialistas pas pacientą apsilanko per 1– 5 dienas nuo šiame punkte nurodytos informacijos gavimo dienos;

23.5. nustatyti ASPN teikimo mastą ir, suderinęs su pacientu ir (ar) jo artimaisiais, sudaryti paciento slaugos ir priežiūros planą (Aprašo 3 priedas). Už slaugos paslaugų teikimo ir slaugos plano įgyvendinimą ir koregavimą pagal poreikį atsakingas ASPN teikiantis slaugytojas. Jeigu yra identifikuojamas kito ASPN komandos nario paslaugų poreikis, slaugos planas sudaromas po kito ASPN komandos nario konsultacijos;

23.6. pacientui ir jo artimiesiems pateikti ASPN įstaigos ir komandos narių, kurie pacientui teiks ASPN, kontaktinius duomenis (vardas, pavardė, pareigos, telefono numeris, elektroninio pašto adresas) ir sudaryto slaugos ir priežiūros plano kopiją;

23.7. Aprašo 18.2 papunktyje ir 8 punkte nurodytais atvejais atlikti procedūras pagal gydytojo paskyrimą;

24. Kitų (ne pirmojo) apsilankymų metu ASPN teikiantys specialistai vykdo procedūras pagal šeimos gydytojo paskyrimus ir slaugos ir priežiūros plane numatytus veiksmus, o Aprašo 18.2 papunktyje ir 8 punkte nurodytais atvejais – procedūras pagal operavusio gydytojo chirurgo rekomendacijas ar šeimos gydytojo paskyrimus.

25. Bendra paciento sveikatos būklė vertinama, ASPN klausimynas, Paciento sveikatos būklės vertinimo lapas ir Paciento veiklos ir namų aplinkos vertinimo lapas, pateiktas Aprašo 4 priede, pildomi ne rečiau kaip vieną kartą per metus (skaičiuojant nuo tos dienos, kai pradedama teikti ASPN) arba atsiradus paciento sveikatos būklės pokyčių, dėl kurių turi būti keičiamas slaugos ir priežiūros planas.

Punkto pakeitimai:

Nr. V-858, 2024-08-30, paskelbta TAR 2024-08-31, i. k. 2024-15272

26.	ASPN, kai atliekama gleivių išsiurbimo iš kvėpavimo takų procedūra, apima paciento ir artimųjų žinių apie gleivių išsiurbimo iš kvėpavimo takų procedūrą įvertinimą, paciento ir artimųjų konsultavimą, paciento ir artimųjų informavimą, dėl kokių su tracheostomos priežiūra susijusių simptomų būtina kreiptis į specialistus (skubos ar planine tvarka). ASPN teikianti įstaiga turi užtikrinti iš Privalomojo sveikatos draudimo fondo (toliau – PSDF) biudžeto apmokamą gleivių siurbiklio nuomą pacientui.

27. ASPN teikiantis slaugytojas apie slaugomo paciento sveikatos būklės pokyčius, dėl kurių jam gali būti reikalingos stacionarinio gydymo, palaikomojo gydymo ir slaugos ar paliatyviosios pagalbos paslaugos, ir atliktą ambulatorinių slaugos paslaugų namuose poreikio vertinimą privalo informuoti paciento šeimos gydytojo komandą, užpildydamas formą E025, įrašydamas slaugomo paciento sveikatos būklės pokyčius, ar, esant poreikiui, pateikdamas užpildytą ASPN klausimyną ir Paciento sveikatos būklės vertinimo lapą.

Punkto pakeitimai:

Nr. V-858, 2024-08-30, paskelbta TAR 2024-08-31, i. k. 2024-15272

28.	Jei ASPN teikiantis slaugytojas apsilankymo paciento namuose metu pastebi paciento sveikatos būklės pokyčių, dėl kurių pacientui gali būti reikalingos psichikos sveikatos priežiūros paslaugos, apie tai informuoja paciento šeimos gydytoją.

29. Jei ASPN teikiantis slaugytojas apsilankymo paciento namuose metu pastebi, kad pacientui gali būti reikalingos socialinės paslaugos, Aprašo 7.1 papunktyje nustatytu atveju informuoja ASPN teikiančioje įstaigoje socialinių paslaugų poreikį vertinančius socialinius darbuotojus, o Aprašo 7.2 papunktyje nustatytu atveju – Aprašo 7.2 papunktyje nurodytą socialinių paslaugų teikėją Bendradarbiavimo sutartyje numatytu būdu.

30.	ASPN teikianti įstaiga pagal poreikį, bet ne rečiau kaip 1 kartą per metus, organizuoja paciento, gaunančio ASPN, atvejo aptarimą, kuriame dalyvauja pacientas ir (ar) paciento artimieji ir bent 2 ASPN teikiantys specialistai. Jei ASPN gavėjui teikiamos ir socialinės paslaugos, ASPN teikianti įstaiga pagal poreikį, bet ne rečiau kaip 1 kartą per pusmetį, organizuoja paciento, gaunančio ASPN, atvejo aptarimą, kuriame dalyvauja pacientas ir (ar) paciento artimieji, bent 2 ASPN teikiantys specialistai ir socialines paslaugas teikiantys specialistai. Paciento šeimos gydytojas aptarimuose dalyvauja esant poreikiui.

31. Teikiant ASPN pildoma forma 025/a-LK „Asmens ambulatorinio gydymo statistinė kortelė“, patvirtinta Lietuvos Respublikos sveikatos apsaugos ministro 1998 m. lapkričio 26 d. įsakymu Nr. 687 „Dėl Medicininės apskaitos dokumentų formų tvirtinimo“, (toliau – forma 025/a-LK) jos duomenys suvedami į Privalomojo sveikatos draudimo informacinę sistemą SVEIDRA (toliau – SVEIDRA). Pildant formą 025/a-LK reikia įrašyti apsilankymo priežastį ir nurodyti apsilankymo priežasties kodą pagal TLK-10-AM.

Punkto pakeitimai:

Nr. V-858, 2024-08-30, paskelbta TAR 2024-08-31, i. k. 2024-15272

32. Tą pačią dieną po ASPN suteikimo kiekvienas komandos narys užpildo formą E025, nurodydamas paslaugos teikimo pradžios ir pabaigos laiką bei atliktus veiksmus ir procedūras.

33. Suteikus kineziterapijos paslaugą užpildoma forma Nr. 042/a „Kineziterapijos kortelė“, patvirtinta Lietuvos Respublikos sveikatos apsaugos ministro 1999 m. lapkričio 29 d. įsakymu Nr. 515 „Dėl Sveikatos priežiūros įstaigų veiklos apskaitos ir atskaitomybės tvarkos“.

34. Jeigu informacija apie kiekvieno ASPN komandos nario buvimo vietą ASPN teikimo metu fiksuojama Aprašo 15.4 papunktyje nurodytomis priemonėmis, ji saugoma ne trumpiau kaip 6 mėn. nuo ASPN asmeniui suteikimo, o pasibaigus šiam terminui sunaikinama.

Punkto pakeitimai:

Nr. V-1086, 2023-10-16, paskelbta TAR 2023-10-16, i. k. 2023-20284

Nr. V-1394, 2024-12-31, paskelbta TAR 2024-12-31, i. k. 2024-23628

35.	Medicininės atliekos, susidarančios teikiant ASPN, tvarkomos vadovaujantis Lietuvos Respublikos higienos norma HN 66:2013 „Medicininių atliekų tvarkymo saugos reikalavimai“, patvirtinta Lietuvos Respublikos sveikatos apsaugos ministro 2013 m. liepos 18 d. įsakymu Nr. V-706 „Dėl Lietuvos higienos normos HN 66:2013 „Medicininių atliekų tvarkymo saugos reikalavimai“ patvirtinimo“.

VI SKYRIUS

ASPN IŠLAIDŲ APMOKĖJIMO PSDF BIUDŽETO LĖŠOMIS TVARKA

36. Už ASPN paslaugą iš PSDF biudžeto lėšų mokama tik PAASP įstaigai, prie kurios yra prisirašęs pacientas, arba asmens sveikatos priežiūros įstaigai, nurodytai Aprašo 5.2 papunktyje.

37. PSDF biudžeto lėšomis mokama:

37.1. už atskirų specialistų individualiai teikiamas ASPN:

37.1.1. ASPN (teikia slaugytojas);

37.1.2. ASPN (teikia slaugytojo padėjėjas);

37.1.3. ASPN (teikia kineziterapeutas);

37.1.4. ASPN (teikia ergoterapeutas);

37.2. už skiepijimą, kai gripo vakcina skiepijami rizikos grupei priskiriami ASPN gavėjai ir (ar) kai COVID-19 ligos (koronaviruso infekcijos) vakcina skiepijami ASPN gavėjai;

37.3. už gleivių išsiurbimo paslaugą (teikia slaugytojas).

38. ASPN apmokamos, jeigu Aprašo 10 punkte nurodyto komandos nario apsilankymo pas ASPN gavėją metu atliekamos šeimos gydytojo paskirtos procedūros ir (ar) visi paciento slaugos ir priežiūros plane numatyti veiksmai, prireikus – ir kiti veiksmai, numatyti specialisto, teikiančio ASPN, medicinos normoje.

38.4. Neteko galios nuo 2025-01-16

Papunkčio naikinimas:

Nr. V-22, 2025-01-15, paskelbta TAR 2025-01-15, i. k. 2025-00396

Papildyta papunkčiu:

Nr. V-1394, 2024-12-31, paskelbta TAR 2024-12-31, i. k. 2024-23628

381. Aprašo 11 punkte nurodytų specialistų darbo užmokestis mokamas 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos, patvirtintos Lietuvos Respublikos Vyriausybės 2022 m. kovo 30 d. nutarimu Nr. 319 „Dėl 2022–2030 metų Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos patvirtinimo“, pažangos priemonės Nr. 11-002-02-11-02 (RE) „Ilgalaikės priežiūros paslaugų plėtra“ projekto lėšomis.

Papildyta punktu:

Nr. V-22, 2025-01-15, paskelbta TAR 2025-01-15, i. k. 2025-00396

39. PSDF biudžeto lėšomis apmokamos ne daugiau kaip 2 tą pačią dieną tam pačiam ASPN gavėjui, kuriam nustatytas mažas ar vidutinis ASPN poreikis, suteiktos ASPN ir ne daugiau kaip 3 ASPN, tą pačią dieną suteiktos tam pačiam ASPN gavėjui, kuriam nustatytas didelis ASPN poreikis.

40. Per kalendorinius metus iš PSDF biudžeto lėšų mokama ne daugiau kaip už:

40.1. 52 ASPN, suteiktas vienam ASPN gavėjui, kuriam nustatytas mažas ASPN poreikis;

40.2. 156 ASPN, suteiktas vienam ASPN gavėjui, kuriam nustatytas vidutinis ASPN poreikis;

40.3. 365 ASPN, suteiktas vienam ASPN gavėjui, kuriam nustatytas didelis ASPN poreikis.

41. Vienu etatu dirbantis ASPN komandos narys (slaugytojas, slaugytojo padėjėjas, kineziterapeutas ar ergoterapeutas) per darbo dieną gali suteikti ne daugiau kaip 10 ASPN, apmokamų PSDF biudžeto lėšomis.

42. Tais atvejais, kai ASPN komandos nario darbo krūvis yra kitoks, maksimalus per darbo dieną galimų suteikti ASPN skaičius priklauso nuo per darbo dieną dirbtų šio komandos nario valandų skaičiaus. Skaičiuojant, kiek per darbo dieną galima suteikti ASPN, apmokamų PSDF biudžeto lėšomis, imami sveikieji skaičiai.

43. Jeigu ASPN specialistas, dirbantis 1 etatu, teikia ir ASPN, ir ambulatorines paliatyviosios pagalbos paslaugas, bendras šių paslaugų skaičius per darbo dieną negali viršyti 10 paslaugų.

44. Aprašo 37.2 ir 37.3 papunkčiuose nurodytos paslaugos apskaitomos atskirai ir nėra įskaičiuojamos į 40 punkte nurodytų ASPN skaičių.

45. Per mėnesį apmokama 1 gleivių išsiurbimo paslauga, teikiama vienam ASPN gavėjui, kuriam atlikta tracheostoma ir būtina išsiurbti gleives iš kvėpavimo takų. Į gleivių išsiurbimo paslaugos bazinę kainą yra įskaičiuota ir 1 mėnesio gleivių siurbiklio nuomos kaina.

46. ASPN paslaugos, atitinkančios Apraše nustatytus reikalavimus, apmokamos pagal bazines kainas, nustatytas Asmens sveikatos priežiūros paslaugų (išskyrus aktyviojo gydymo), apmokamų Privalomojo sveikatos draudimo fondo biudžeto lėšomis, ir jų bazinių kainų sąraše, patvirtintame Lietuvos Respublikos sveikatos apsaugos ministro 2022 m. lapkričio 3 d. įsakymu Nr. V-1630 „Dėl asmens sveikatos priežiūros paslaugų ir jų bazinių kainų sąrašo bei su šiomis paslaugomis susijusių priedų, mokamų Privalomojo sveikatos draudimo fondo biudžeto lėšomis, sąrašų patvirtinimo“. Į ASPN bazinę kainą yra įskaičiuotos Aprašo III skyriuje išvardytų medicinos priemonių, išskyrus medicinos pagalbos priemones, įtrauktas į Kompensuojamųjų medicinos pagalbos priemonių sąrašą (C sąrašą), patvirtintą Lietuvos Respublikos sveikatos apsaugos ministro 2000 m. spalio 6 d. įsakymu Nr. 529 „Dėl Kompensuojamųjų medicinos pagalbos priemonių sąrašo (C sąrašo) patvirtinimo“, kainos.

47. Atsižvelgdama į ASPN komandos narių darbo krūvį (etatais), TLK įvertina ataskaitinio laikotarpio maksimalų galimų suteikti kiekvieno ASPN komandos nario ASPN skaičių. Ataskaitinio mėnesio kiekvieno ASPN komandos nario darbo krūvis vertinamas pagal Valstybinės ligonių kasos prie Sveikatos apsaugos ministerijos direktoriaus patvirtintoje Asmens sveikatos priežiūros įstaigų pateiktų duomenų apie ambulatorines paliatyviosios pagalbos paslaugas ir ambulatorines slaugos paslaugas namuose teikiančių darbuotojų užimamus etatus ataskaitos formoje (forma 01-PP_SN) pateiktus duomenis.

Ataskaitinio mėnesio ASPN komandos nario suteiktų ASPN skaičius negali viršyti ASPN skaičiaus, kuris apskaičiuojamas ataskaitinio mėnesio ASPN komandos nario darbo krūvį (etatais) dauginant iš ataskaitinio mėnesio darbo dienų skaičiaus ir maksimalaus galimų suteikti ASPN komandos nario ASPN skaičiaus per dieną. ASPN, ataskaitiniu laikotarpiu viršijančios maksimalų galimų suteikti ASPN komandos nario ASPN skaičių, neapmokamos iš PSDF biudžeto lėšų.

48. ASPN, atitinkančios šiuo įsakymu nustatytus ASPN teikimo reikalavimus, apmokamos PSDF biudžeto lėšomis, vadovaujantis Asmens sveikatos priežiūros paslaugų apmokėjimo tvarkos aprašo, patvirtinto Lietuvos Respublikos sveikatos apsaugos ministro 2006 m. gruodžio 22 d. įsakymu Nr. V-1113 „Dėl Asmens sveikatos priežiūros paslaugų apmokėjimo tvarkos aprašo patvirtinimo“, nuostatomis.

49. Asmens sveikatos priežiūros įstaigos suteiktos viršsutartinės ASPN apmokamos pasibaigus atskaitinių metų ketvirčiui, jeigu nebuvo nustatytos šių paslaugų teikimo neatitiktys, vadovaujantis Valstybinės ligonių kasos prie Sveikatos apsaugos ministerijos direktoriaus patvirtintu Asmens sveikatos priežiūros įstaigų, vaistinių ir kitų įstaigų bei įmonių, sudariusių sutartis su Valstybine ligonių kasa prie Sveikatos apsaugos ministerijos ar teritorinėmis ligonių kasomis, veiklos priežiūros tvarkos aprašu.

Nustačius neatitiktis dėl ASPN, suteiktų nuo 2024 m. balandžio 1 d., viršsutartinės ASPN neapmokamos tą ataskaitinių metų ketvirtį, kurį buvo užbaigta supaprastinta neatitikčių vertinimo procedūra arba kontrolės procedūra, jeigu ją atliekant buvo nustatyta, kad nepagrįstai gautos PSDF biudžeto lėšos sudaro 1 proc. (ir daugiau) asmens sveikatos priežiūros įstaigos sutartinės sumos, numatytos tikrinamuoju laikotarpiu suteiktoms ASPN, bet ne mažiau nei 1 tūkst. Eur.

50. ASPN gali būti apmokamos ir iš kitų lėšų.

TAR pastaba: 2024-12-31 įsakymo Nr. V-1377 nuostatos taikomos atsiskaitant už ambulatorines slaugos paslaugas namuose, suteiktas nuo 2025-01-01.

Skyriaus pakeitimai:

Nr. V-1377, 2024-12-31, paskelbta TAR 2024-12-31, i. k. 2024-23551

________________________

Ambulatorinių slaugos paslaugų namuose

teikimo reikalavimų ir šių paslaugų apmokėjimo

tvarkos aprašo

1 priedas

AMBULATORINIŲ SLAUGOS PASLAUGŲ NAMUOSE POREIKIO VERTINIMO KLAUSIMYNAS

Paciento vardas, pavardė___________________________________ Gimimo metai ___________

Ambulatorinių slaugos paslaugų namuose poreikio vertinimo data _________-_____-____

Kriterijus	Balai	Pacientui pagal kriterijų skirti balai
1. Savirūpa
□ apsitarnauja savarankiškai	0
□ apsitarnauja tik padedamas	2
□ reikalinga visokeriopa pagalba	3

o

2. Valgymas ir gėrimas
□ savarankiškai	0
□ reikalinga dalinė pagalba	2

□ reikia maitinti	3

□ enterinis / parenterinis maitinimas	4

3. Asmens higiena ir rengimasis
3.1. Higiena rūpinasi:
□ savarankiškai	0
□ reikalinga dalinė pagalba	2

□ reikalinga visokeriopa pagalba	3

3.2. Apsirengia ir apsiauna:
□ savarankiškai	0
□ reikalinga dalinė pagalba	2

□ reikalinga visokeriopa pagalba	3

4. Regėjimas
□ geras (su korekcija ar be korekcijos)	0
□ regos sutrikimas	2

□ aklumas	4

5. Klausa
□ gera (su korekcija ar be korekcijos)	0
□ klausos sutrikimas	2

□ kurtumas	4

6. Judėjimas ir transportavimas
6.1. Kūno padėtis:
□ mobili	0
□ dažniausiai sėdima / pusiau sėdima	2

□ gulima	4

6.2. Judėjimas:
□ vaikšto savarankiškai	0
□ vaikšto ar juda su pagalbinėmis priemonėmis (asmens su negalia vežimėlis, vaikštynė, ramentai), kito asmens pagalbos nereikia	2

□ vaikšto ar juda su pagalbinėmis priemonėmis (asmens su negalia vežimėlis, vaikštynė, ramentai), reikia kito asmens pagalbos	3

□ gulintis (visiškai nejuda)	4

6.3. Griuvimo rizika:
□ nėra	0
□ išvengiama pritaikius aplinką	1

□ vidutinė	2

□ didelė	3

7. Judesių koordinacija
□ nesutrikusi	0
□ kartais sutrinka	2
□ sutrikusi	3
□ neįvertinama (specifinės būklės)	4
8. Pusiausvyra
□ nesutrikusi	0
□ kartais sutrinka	2

□ sutrikusi	3

□ neįvertinama (specifinės būklės)	4

9. Orientacija
9.1. Orientacija laike:
□ nesutrikusi	0
□ kartais sutrinka	1

□ sutrikusi	2

□ neįmanoma įvertinti	3

9.2. Orientacija erdvėje:
□ nesutrikusi	0
□ kartais sutrinka	1

□ sutrikusi	2

□ neįmanoma įvertinti	3

9.3. Savęs suvokimas:
□ suvokia	0
□ kartais nesuvokia	1

□ nesuvokia	2

□ neįmanoma įvertinti	3

10. Bendravimas
10.1. Sąmonė:
□ nesutrikusi	0
□ pritemusi	3
□ nėra kontakto / koma	4
10.2. Kalba:
□ aiški	0
□ sutrikusi	1

□ nekalba	2

10.3. Minčių raiška:
□ nesutrikusi	0
□ kartais sutrinka	1

□ sutrikusi	2

10.4. Pateiktos informacijos suvokimas:
□ supranta	0
□ kartais nesupranta	1

□ nesupranta	2

10.5. Sprendimų priėmimas:
□ sugeba	0
□ kartais nesugeba	1

□ nesugeba	2

11. Vaistų vartojimas
□ vartoja sąmoningai	0
□ vartoja sąmoningai, bet reikalingas priminimas	3

□ vartoja nesąmoningai, padedamas prižiūrinčio asmens	4

12. Gyvenamosios vietos aplinkos pritaikymas
□ nereikalingas	0
□ reikalingas nedidelis pritaikymas (kai nereikalingi statybos darbai)	2

□ reikalingas didelis pritaikymas (kai reikalingi statybos darbai)	3

13. Specializuota priežiūra
□ Specializuota priežiūra nereikalinga (nėra dirbtinių kūno angų, drenų, kateterių, žaizdų, pragulų ir kt.)	0
□ Dirbtinių kūno angų (cistostoma, ileostoma, kolostoma, gastrostoma ir kitos dirbtinės angos), drenų, intraveninio kateterio, šlapimo kateterio priežiūra. Pragulų ir žaizdų profilaktika, esant rizikai joms susiformuoti ar atsirasti	1
□ 1 laipsnio pragulų priežiūra ir profilaktika (esant didelei rizikai susiformuoti naujoms). Pooperacinių ir neinfekuotų žaizdų priežiūra, operacinių siūlų išėmimas. Intraveninių ir šlapimo kateterių įkišimas ir šalinimas	2
□ 2 laipsnio pragulų priežiūra ir profilaktika (esant didelei rizikai susiformuoti naujoms). Įvairios kilmės, infekuotų žaizdų ir opų priežiūra	3
□ 3 ir 4 laipsnio pragulų priežiūra ir profilaktika (esant didelei rizikai susiformuoti naujoms)	4
14. Specialistų pagalba
14.1. Slaugytojo paslaugos:
□ nereikalingos	0
□ reikalingos	3
14.2. Slaugytojo paslaugų reguliarumas:
□ kartą per savaitę arba rečiau	1
□ du tris kartus per savaitę	2

□ dažniau nei tris kartus per savaitę	3

14.3. Slaugytojo padėjėjo paslaugos:
□ nereikalingos	0
□ reikalingos	3

14.4. Slaugytojo padėjėjo paslaugų reguliarumas:
□ kartą per savaitę arba rečiau	1
□ du tris kartus per savaitę	2

□ dažniau nei tris kartus per savaitę	3

14.5. Kineziterapeuto paslaugos:
□ poreikio nėra	0
□ poreikis yra	3

14.6. Ergoterapeuto paslaugos:
□ poreikio nėra	0
□ poreikis yra	3
15. Artimųjų dalyvavimas prižiūrint asmenį
□ Artimieji arba globėjai visokeriopai dalyvauja prižiūrint asmenį, ambulatorinės slaugos paslaugos namuose yra nereikalingos	0
□ Artimieji arba globėjai visokeriopai dalyvauja asmens priežiūroje, bet ambulatorinės slaugos paslaugos namuose yra reikalingos	1
□ Artimieji arba globėjai iš dalies dalyvauja asmens priežiūroje	2
□ Asmuo yra vienišas arba artimieji ar globėjai nedalyvauja asmens priežiūroje	3

Ambulatorinių slaugos paslaugų namuose poreikis (nurodyti bendrą balų sumą) –

Ambulatorinių slaugos paslaugų namuose poreikio vertinimas:

0-19 balų – ambulatorinių slaugos paslaugų namuose poreikio nėra

20-33 balai – mažas ambulatorinių slaugos paslaugų namuose poreikis, reikalinga laikina slauga namuose

34-49 balai – vidutinis ambulatorinių slaugos paslaugų namuose poreikis, reikalinga nenuolatinė slauga namuose

50 arba daugiau balų – didelis ambulatorinių slaugos paslaugų namuose poreikis, reikalinga nuolatinė slauga namuose, rekomenduojama slauga stacionare

(Ambulatorinių slaugos paslaugų namuose poreikio vertinimą atlikusio

sveikatos priežiūros specialisto parašas, spaudas)

_____________________

Priedo pakeitimai:

Nr. V-858, 2024-08-30, paskelbta TAR 2024-08-31, i. k. 2024-15272

Ambulatorinių slaugos paslaugų namuose

teikimo reikalavimų ir šių paslaugų

apmokėjimo tvarkos aprašo

2 priedas

PACIENTO SVEIKATOS BŪKLĖS VERTINIMO LAPAS

Paciento vardas, pavardė	Gimimo metai _______

Paciento sveikatos būklės vertinimo data ______-___-____

1.1. Diagnozė (pagrindinė ir gretutinės )
TLK-10-AM⃰:
1.2. Matavimai
AKS⃰⃰⃰ ⃰ sistolinis: mmHg AKS diastolinis: ................. mmHg Sp O₂: % Esant indikacijų, vertinamas kapiliarinis kraujas: Gliukozė: mmol/l Cholesterolis: _________________mmol/l Krešumo rodiklis _____________	Pulsas: k./min. Temperatūra: °C Svoris: kg
1.3. Bendrieji duomenys
Somatinė būsena: gera  patenkinama  bloga  labai bloga  Sąmonė: budri  apatiška  sutrikusi  pritemusi  Bendravimas: aktyvus  ribotas  pasyvus  nėra  Gretutinės ligos: nėra  karščiavimas  nutukimas  arterijų okliuzija  diabetas  anemija  vėžys  sumažėjęs hematokritas  kita (įrašyti):
1.4. Regėjimo sistema
Akys: normalios  pakitusios  Skleros: gelsvos  paraudusios  nepakitusios  Akių išskyros: yra  nėra  Akių sausumas: yra  nėra  Lašus akims: naudoja  nenaudoja  Kita:
1.5. Ausų, nosies ir gerklės sistema
Ausies landa (dešinė): be pakitimų  patinusi  yra išskyrų  svetimkūnis  Ausies landa (kairė): be pakitimų  patinusi  yra išskyrų  svetimkūnis  Nosies išskyros: nėra  skaidrios tekančios  geltonos tirštos  pūlingos  Nosies gleivinė: be pakitimų  hipertrofiška  cianotiška  šašuota  Burnos gleivinė: sausa  drėgna  išopėjusi  Burnos apnašas: be apnašo  su apnašu: su baltu apnašu  su nedideliu apnašu  su storu apnašu  Burnos infekcija: yra  nėra  Burnos džiūvimas: yra  nėra  Kvapas iš burnos: yra  nėra  Liežuvis: sausas  drėgnas  Liežuvio apnašas: be apnašo  su apnašu: su baltu apnašu  su nedideliu apnašu  su storu apnašu  Dantų protezai: naudoja  nenaudoja  Kita:
1.6. Kvėpavimo sistema
Kvėpuoja: per nosį  per burną  su pagalbinėmis priemonėmis  Švokštimas: yra  nėra  Veido cianozė: yra  nėra  Kosulys: yra  nėra  Jei yra, apibūdinti: Kosulio pradžia (data): Kosulys būna: fizinio krūvio metu  ramybėje  atsigulus  spastiškas  Skausmas kosint: yra  nėra  Kosulio tipas: drėgnas  sausas  šiurkštus  lojantis  spastiškas  neproduktyvus  produktyvus  varginantis  retas (epizodinis)  priepuolinis  Kosulio laikas: dieną  naktį  dieną ir naktį  Dusulys: yra  nėra  Jei yra, apibūdinti: Dusulio pradžia (data): Dusulys varginantis: taip  ne  Krūtinės skausmas: yra  nėra  Kvėpavimo dažnis: k./min. Skrepliai: yra  nėra  Stoma: nėra  tracheostoma  pleurostoma  Kita:
1.7. Širdies ir kraujagyslių sistema
Krūtinės ląstos skausmas: yra  nėra  Skausmo skalė: 1 2 3 4 5 6 7 8 9 10 Skausmo pobūdis: duria  spaudžia  tempia  bukas  pulsuojantis  Širdies plakimas: yra  nėra  Širdies plakimo pasireiškimo laikas: kartais  dažnai  nuolat  naktį  dieną  naktį ir dieną  susijaudinus  fizinio krūvio metu  ramybės metu  Galvos skausmai: yra  nėra  Skausmo skalė: 1 2 3 4 5 6 7 8 9 10 Skausmo laikas: kartais  dažnai  nuolat  naktį  dieną  naktį ir dieną  susijaudinus  fizinio krūvio metu  ramybės metu  Galvos skausmo pobūdis: duria  spaudžia  tempia  bukas  pulsuojantis  Galvos svaigimas: yra  nėra  Svaigimo laikas: nuolat  keičiant kūno padėtį  susijaudinus  ramybės metu  Kita:
1.8. Virškinimo sistema
Apetitas: geras  blogas  Rijimas: sutrikęs  nesutrikęs  Maitinimas: nazogastrinis  nazojejuninis  nazoduodeninis  maitinimas per stomą  skystas maistas per burną  įprastas  Pilvas: minkštas  papūstas  įtemptas  Pilvo skausmas: yra  nėra  Skausmo skalė: 1 2 3 4 5 6 7 8 9 10 Pykinimas: yra  nėra  Pykinimo laikas: valgio metu  po valgio  nevalgius  nuolat  Suvartojamo skysčio kiekis _____________________ml/per parą Dehidratacija: yra  nėra  Suvartojamų kalorijų kiekis per parą: pakankamas  nepakankamas  Vėmimas: yra  nėra  Vėmimo dažnis: ________k. / per parą Vėmalai: skrandžio turiniu  žalios spalvos  raudonos / rudos spalvos  kavos tirščių pavidalo  Stoma: yra  nėra  Stomos tipas: gastrostoma  ileostoma  kolostoma  Vidurių pūtimas: yra  nėra 
Tuštinimosi dažnis: __ kartai per dieną __ kartai per sav. __ kartai per mėn. Tuštinimasis: normalus  užkietėjimas  viduriavimas  Laisvinamieji vaistai: vartojami  nevartojami  Skausmingumas tuštinimosi metu: yra  nėra  Išmatų nelaikymas: nėra  atsitiktinis  dažnas  nuolatinis  Išmatų spalva: juoda  ruda  šviesi, beveik balta  chaki ar įvairaus atspalvio žalsva  Išmatų konsistencija: vandeningos  tyrė  košė  formuotos  spiros  kita  Kraujas išmatose: yra  nėra  Kita:
1.9. Inkstų ir šlapimo takų sistema
Stoma: yra  nėra  Stomos tipas: epicistostoma  nefrostoma  Šlapinimasis: sutrikęs  nesutrikęs  Šlapinimasis: dažnas  šlapimo susilaikymas  epizodinis nelaikymas  nuolatinis nelaikymas  skausmingas  Šlapinimosi dažnis:______ k./parą Šlapimo spalva: Kateterizacija: reikalinga  nereikalinga  Kraujas šlapime: yra  nėra  Sauskelnės ir pan. (pvz., įklotai): naudoja  nenaudoja  Kita:
1.10. Jungiamojo audinio, skeleto-raumenų sistema
Kūno dalių nebuvimas: yra  nėra  Lokalizacija: Protezai: yra  nėra  Protezus: naudoja  nenaudoja  Paralyžius: yra  nėra  Paralyžiaus vietos: dešinė pusė  kairė pusė  visas kūnas  visas kūnas nuo kaklo  dešinė ranka  kairė ranka  kairė koja  dešinė koja  visas kūnas nuo krūtinės (juda rankos)  visas kūnas nuo juosmens  Aktyvumas: vaikšto  vaikšto pasiremdamas  sėdi kėdėje  guli lovoje  Judrumas: normalus  šiek tiek ribotas  labai ribotas  nejudrus  Kontraktūros: yra  nėra  Jei yra, lokalizacija (įrašyti) ________________________ Raumenų / kaulų skausmas: yra  nėra  Kita:
1.11. Sąnariai
Sąnarių paslankumas: geras  sumažėjęs  sunkus  skausmingas  Jei sunkus ir (ar) skausmingas, nurodyti lokalizaciją …………………………………….. Skausmo skalė: 1 2 3 4 5 6 7 8 9 10 Uždegimo požymiai: nėra  paraudimas  karštis  patinimas  skausmas  Kita:
1.12. Kūno temperatūros reguliavimas
Kambario temperatūra: adekvati  neadekvati  Apranga: adekvati kambario temperatūrai  neadekvati kambario temperatūrai  Kita:
1.13. Oda ir jos dariniai
Odos būklė: gera  sausa  šerpetojanti  drėgna  pažeista  Odos spalva: normali  balta  rausva  raudona  gelsva  bronzinė  ruda  melsvai blyški  pilka  juoda  marmurinė  žalsva  kita  Odos parazitai: yra  nėra  Nagai: balkšvi  geltoni  kieti  trupa  sluoksniuoti  susiraitę  Odos defektai: yra  nėra  Jei yra: Defekto tipai: žaizdos  randai  bėrimai  guzai  edemos  paviršinės kojų venos  iššutimai  Esant odos defektams, jų lokalizacija (įrašyti) _________________________________ Žaizdų pradžios vieta:_____________________ pabaigos vieta: _____________________ Žaizdos: įtrūkimai  trofinės opos  pragulos, diabetinės opos  chirurginės žaizdos  potrauminės žaizdos  nudegimai  nušalimai  kitos kilmės žaizdos  Odos aplink žaizdą būklė: gera  paraudusi  pažeista  Kvapas: yra  nėra  Žaizdos infekcijos požymiai: nėra  paraudimas  karštis  patinimas  skausmas  Žaizdos skausmas: 1 2 3 4 5 6 7 8 9 10 Žaizdos dydis: ilgis: mm gylis: mm plotis: mm Sausos nekrozės (juoda spalva): % Šlapios nekrozės (geltona spalva): % Granuliacijos (raudona spalva): % Epiteliacijos (rožinė spalva): % Eksudacija: maža  vidutinė  gausi  Pragulų atsiradimo rizika (įrašyti pagal Pragulų atsiradimo rizikos vertinimo lentelę suskaičiuotą balų sumą): ________________ (12 ir mažiau balų – didelė pragulų atsiradimo rizika) Pragulų atsiradimo rizikos vertinimo lentelė
Objektyvi sveikatos būklė	Psichikos būklė	Bendras aktyvumas	Judrumas	Šlapimo / išmatų nelaikymas
gera 4 patenkinama 3 bloga 2 labai bloga 1	žvalus 4 apatiškas 3 pritemusi sąmonė 2 stuporas 1	vaikšto laisvai 4 vaikšto padedamas 3 sėdi krėsle 2 guli lovoje 1	neribotas 4 nežymiai ribotas 3 labai ribotas 2 visai nejudrus 1	nėra 4 atsitiktinis 3 dažnas 2 nuolatinis 1
Kita: Jei yra, pridėti odos defekto nuotrauką.

___________________________________________________________

(Paciento sveikatos būklės vertinimą atlikusio slaugytojo parašas, spaudas)

⃰ Tarptautinės statistinės ligų ir susijusių sveikatos sutrikimų klasifikacijos dešimtasis pataisytas ir papildytas leidimas „Sisteminis ligų sąrašas“ (Australijos modifikacija, TLK-10-AM)

⃰ ⃰ Arterinis kraujo spaudimas

__________________________

Ambulatorinių slaugos paslaugų

namuose teikimo reikalavimų ir šių

paslaugų apmokėjimo tvarkos aprašo

3 priedas

(Paciento slaugos ir priežiūros plano pavyzdys)

PACIENTO SLAUGOS IR PRIEŽIŪROS PLANAS

Paciento duomenys (vardas, pavardė, amžius, adresas).................................................................................................................................................

Planą sudaręs slaugytojas (vardas, pavardė).........................................................................................

Plano sudarymo / keitimo data ................................................................................................................................................................

Vertinant būklę identifikuota slaugos problema	Slaugos diagnozė	Slaugos tikslas	Procedūros	Pagrindimas	Vertinimas	Vizitai ir vizito trukmė (7 d.)
Pastabos

Pacientas supažindintas su planu taip ⬜ ne ⬜

Jei ne, nurodyti priežastį ................................................................................................................................................................

Artimieji ar kiti asmenys, prižiūrintys pacientą namuose, supažindinti su planu taip ⬜ ne ⬜

Jei ne, nurodyti priežastį ................................................................................................................................................................

PASTABA. Į Paciento slaugos ir priežiūros planą įtraukiamos tik nuolatinio pobūdžio ambulatorinės slaugos paslaugos. Į planą neįtraukiamos diagnostinės procedūros ir vienkartiniai ar nustatytu laiku atliekami gydymo ar slaugos veiksmai (pvz., paskirtos injekcijos N10)

Ambulatorinių slaugos paslaugų namuose

teikimo reikalavimų ir šių paslaugų

apmokėjimo tvarkos aprašo

5 priedas

AMBULATORINIŲ SLAUGOS PASLAUGŲ NAMUOSE POREIKIO VERTINIMO KLAUSIMYNO PILDYMO METODIKA

1.	SAVIRŪPA

Šioje dalyje vertinamas paciento savarankiškumas: ar jis pajėgia apsitarnauti savarankiškai, ar reikalinga dalinė ar visokeriopa pagalba.

Vertinama balais nuo 0 iki 3.

0 balų	Pacientas sugeba savarankiškai apsitarnauti ir vykdyti gydytojo paskirtą gydymą ar slaugytojo rekomendacijas, siekdamas išsaugoti savo sveikatą, apsisaugoti nuo ligų.
2 balai	Pacientui reikalinga kito asmens dalinė pagalba apsitarnaujant ir vykdant gydytojo paskirtą gydymą ar slaugytojo rekomendacijas.
3 balai	Pacientas nepajėgia savarankiškai apsitarnauti ir vykdyti gydytojo paskirto gydymo ar slaugytojo rekomendacijų, jam reikalinga visokeriopa kito asmens pagalba.

2.	VALGYMAS IR GĖRIMAS

Šioje dalyje vertinamas paciento gebėjimas savarankiškai pasigaminti maistą, jį valgyti. Vertinama balais nuo 0 iki 4.

0 balų	Pacientas gali savarankiškai pavalgyti, įskaitant ir maisto gaminimą. Jam nereikalinga jokia pagalba.
2 balai	Pacientas gali valgyti ir gerti skysčius savarankiškai, tačiau jam reikia pagaminti maistą, jį paduoti.
3 balai	Pacientas negali pavalgyti savarankiškai, jam reikia pagaminti maistą, jį paduoti, susmulkinti, maitinti, pagirdyti ir panašiai.
4 balai	Pacientui yra taikomas enterinis ar parenterinis maitinimas.

3.	ASMENS HIGIENA IR RENGIMASIS

Šioje dalyje vertinamas paciento gebėjimas savarankiškai nusiprausti ir apsirengti.

Vertinama balais nuo 0 iki 3.

3.1.	Higiena rūpinasi:

0 balų	Pacientas higiena rūpinasi savarankiškai. Pats gali nusiprausti veidą, nusiplauti rankas, išsivalyti dantis (protezus), susišukuoti, maudytis vonioje ar duše, vyrai gali nusiskusti barzdą ir pan. Jokia kitų asmenų pagalba nereikalinga.
2 balai	Pacientas gali savarankiškai nusiprausti veidą, nusiplauti rankas, išsivalyti dantis (protezus), susišukuoti, maudytis vonioje ar duše, vyrai gali nusiskusti barzdą ir panašiai, tačiau reikalinga dalinė kitų asmenų pagalba, pavyzdžiui, paduoti priemones, paruošti vonią ar dušą ir (arba) asistuoti procedūros metu (padedant įlipti į vonią ar dušo kabiną ar iš jų išlipti).
3 balai	Pacientui reikalinga visokeriopa pagalba. Kitas asmuo turi pacientą nuprausti, sušukuoti, maudyti duše ar vonioje. Pacientas savarankiškai neatlieka jokių veiksmų.

3.2.	Apsirengia ir apsiauna:

0 balų	Pacientas gali savarankiškai apsirengti, nusirengti, apsiauti batus. Jokia kitų asmenų pagalba nereikalinga.
2 balai	Pacientas gali savarankiškai apsirengti, nusirengti, apsiauti batus, tačiau jam reikia parinkti ir (ar) paduoti drabužius, asistuoti (padėti, prilaikyti rengiantis, nusirengiant).
3 balai	Pacientui reikalinga visokeriopa pagalba. Kitas asmuo turi pacientą aprengti, nurengti, apauti batus, parinkti drabužius. Pacientas savarankiškai neatlieka jokių veiksmų.

4.	REGĖJIMAS

Šioje dalyje vertinamas paciento regėjimas.

Vertinama balais nuo 0 iki 4.

0 balų	Regėjimas yra geras (su korekcija ar be jos). Pacientas gali nematyti įprasto laikraščių šrifto, tačiau mato stambų šriftą, atpažįsta objektus. Gali turėti skaitymo akinius.
2 balai	Regos sutrikimas. Pacientas nemato stambaus šrifto, tačiau atpažįsta objektus. Gali turėti korekcinius akinius.
4 balai	Visiškas aklumas arba pacientas neatpažįsta objektų, tačiau mato šviesą, šešėlius, spalvas.

5.	KLAUSA

Šioje dalyje vertinama paciento klausa.

Vertinama balais nuo 0 iki 4.

0 balų	Klausa yra gera (su korekcija ar be korekcijos). Pacientas gali patirti sunkumų, kai pašnekovas kalba įprastai (arba tyliai) arba nutolęs daugiau kaip 2 metrus.
2 balai	Klausos sutrikimas. Pacientas patiria sunkumų, kai pašnekovas yra nutolęs mažiau kaip 2 metrus, kalba garsiai tylioje aplinkoje. Gali turėti klausos aparatą.
4 balai	Visiškas kurtumas – ryškus klausos susilpnėjimas arba visiškas jos nebuvimas.

6.	JUDĖJIMAS IR TRANSPORTAVIMAS

Šioje dalyje vertinamas paciento gebėjimas savarankiškai judėti, nustatoma kūno padėtis, griuvimo rizika.

Vertinama balais nuo 0 iki 4.

6.1.	Kūno padėtis:

0 balų	Paciento kūno padėtis yra mobili. Pacientas be jokių apribojimų gali laisvai judėti namų aplinkoje ir už namų ribų.
2 balai	Paciento kūno padėtis nėra vien tik gulima, dažniausiai sėdima arba pusiau sėdima. Pacientas gali nueiti nedidelius atstumus (iki 5 metrų), tačiau jam dėl esančių sveikatos problemų – sąnarių skausmo, dusulio, silpnumo kojose ar kitų – patogesnė yra sėdima padėtis.
4 balai	Paciento kūno padėtis yra visiškai gulima. Pacientas negali laisvai vaikščioti, negali pasikelti iš lovos. Gali judėti tik lovoje. Reikalinga kito asmens pagalba.

6.2.	Judėjimas:

0 balų	Pacientas vaikšto savarankiškai. Pacientas gali vaikščioti be jokių pagalbinių priemonių ar kito asmens pagalbos.
2 balai	Pacientas vaikšto ar juda su pagalbinėmis priemonėmis, kito asmens pagalbos nereikia. Pacientas gali savarankiškai be kito asmens pagalbos judėti, tačiau tik su pagalbinėmis priemonėmis, tokiomis kaip asmens su negalia vežimėlis, vaikštynė, ramentai ir kita.
3 balai	Pacientas vaikšto ar juda su pagalbinėmis priemonėmis, reikia kito asmens pagalbos. Pacientas gali vaikščioti tik su pagalbinėmis priemonėmis, tokiomis kaip asmens su negalia vežimėlis, vaikštynė, ramentai, ir tuo pat metu reikalinga kito asmens pagalba – prilaikyti, padėti atsistoti ar atsisėsti, eiti šalia, paduoti pagalbines priemones.
4 balai	Pacientas yra gulintis (visiškai nejuda). Pacientas negali laisvai vaikščioti, negali pasikelti iš lovos, padėtis visada gulima, nepasėdi net lovoje. Reikalinga kito asmens pagalba keičiant paciento kūno padėtį lovoje.

6.3.	Griuvimo rizika:

Nustatoma griuvimo rizika remiantis Morse griuvimų skale.

Vertinama balais nuo 0 iki 3.

0 balų	Griuvimo rizikos nėra. Tai įvertinama pagal šiuos rodiklius (pasirinktinai): per pastaruosius metus pacientas nėra nugriuvęs, nėra pusiausvyros arba eisenos sutrikimų, pacientas eina laisvai, be pagalbinių priemonių, supranta savo sugebėjimus.
1 balas	Griuvimo rizika išvengiama pritaikius aplinką. Tai įvertinama pagal šiuos rodiklius (pasirinktinai): rizika nugriūti yra dėl aplinkos veiksnių, tačiau juos pašalinus rizikos išvengiama, pavyzdžiui, pašalinus kilimus, užtikrinus tinkamą apšvietimą, sutvarkius perėjimo iš vieno kambario į kitą slenksčius, pritaikius pagalbines judėjimo priemones.
2 balai	Vidutinė griuvimo rizika. Tai įvertinama pagal šiuos rodiklius (pasirinktinai): pacientas turi pusiausvyros arba eisenos sutrikimų, per vienus metus yra griuvęs daugiau kaip 2 kartus, reikalingos pagalbinės priemonės judant (ramentai, vaikštynė, lazdelė).
3 balai	Didelė griuvimo rizika. Tai įvertinama pagal šiuos rodiklius (pasirinktinai): pacientas turi pusiausvyros arba eisenos sutrikimų, galvos svaigimas, raumenų jėgos sumažėjimas, gretutinės patologijos, per vienus metus yra griuvęs daugiau kaip 2 kartus, griuvimo metu patiriamos traumos, nugriuvus ant žemės pacientui sunku arba neįmanoma atsikelti pačiam, reikalingos pagalbinės judėjimo priemonės, sumažėjęs savo sugebėjimų supratimas.

7.	JUDESIŲ KOORDINACIJA

Šioje dalyje vertinamas paciento gebėjimas sklandžiai suderinti atliekamus judesius.

Vertinama balais nuo 0 iki 4.

0 balų	Judesių koordinacija yra nesutrikusi. Pacientas geba sklandžiai ir efektyviai suderinti jutimus ir atskirų kūno dalių tikslius judesius.
2 balai	Judesių koordinacija kartais sutrinka. Pacientas kartais negeba sklandžiai ir efektyviai atlikti atskirų kūno dalių judesių, jie atliekami nerangiai.
3 balai	Judesių koordinacija yra sutrikusi. Pacientas negeba sklandžiai ir efektyviai atlikti atskirų kūno dalių judesių, jie atliekami nerangiai.
4 balai	Dėl paciento specifinės būklės, sergant išsėtine skleroze, Parkinsono ir kitomis ligomis, judesių koordinacija neįvertinama arba pacientas yra gulintis, todėl neįmanoma įvertinti judesių koordinacijos.

8.	PUSIAUSVYRA

Šioje dalyje vertinamas paciento gebėjimas stabiliai stovėti, nepargriūti.

Vertinama balais nuo 0 iki 4.

0 balų	Pusiausvyra nesutrikusi. Pacientas geba stabiliai stovėti ir išlikti vertikalioje padėtyje nesvyruodamas ir nepargriūdamas.
2 balai	Pusiausvyra kartais sutrinka. Pacientas kartais negeba išlaikyti stabilios kūno padėties mažame plote, atlikdamas įvairius judesius, atsiranda svyravimas, griuvimas, netvirti judesiai.
3 balai	Pusiausvyra sutrikusi. Pacientas negeba išlaikyti stabilios kūno padėties mažame plote, atlikdamas įvairius judesius, atsiranda svyravimas, griuvimas, netvirti judesiai.
4 balai	Dėl paciento specifinės būklės, sergant išsėtine skleroze, Parkinsono ir kitomis ligomis, pusiausvyra neįvertinama arba pacientas yra gulintis, todėl neįmanoma įvertinti pusiausvyros.

9.	ORIENTACIJA

Šioje dalyje vertinamas paciento gebėjimas orientuotis laike, erdvėje bei tinkamai suvokti save. Vertinama balais nuo 0 iki 3.

9.1.	Orientacija laike:

0 balų	Orientacija laike nesutrikusi. Pacientas žino, koks yra metų laikas, gali įvardyti datą, dienos metą (rytas, diena, vakaras), nemaišo praeities įvykių, prisimena savo amžių, gimimo metus ir kita.
1 balas	Orientacija laike kartais sutrinka. Pacientas kartais suklysta įvardydamas datą, paros laiką, gali sumaišyti praeities įvykius ir kita.
2 balai	Orientacija laike nuolat sutrikusi. Pacientas nuolat painioja dienas, netiksliai įvardija metų laiką, mėnesį ar dienos metą (rytas, diena, vakaras), maišo praeities įvykių eiliškumą, ligai progresuojant pamiršta savo amžių ir kita.
3 balai	Dėl specifinių būklių orientacija laike neįvertinama. Sąmonės sutrikimas.

9.2.	Orientacija erdvėje:

0 balų	Orientacija erdvėje nesutrikusi. Pacientas suvokia, kad jis yra namuose (ligoninėje), kokiame mieste, šalyje. Sugeba rasti reikiamą objektą ar daiktą.
1 balas	Orientacija erdvėje kartais sutrinka. Pacientas kartais klaidingai įvertina aplinką, kurioje yra, kartais nesuranda reikiamo objekto ar daikto ir kita.
2 balai	Orientacija erdvėje nuolat sutrikusi. Pacientas nuolat klaidingai įvertina aplinką, kurioje yra, netiksliai įvardija miestą ar šalį. Nesugeba rasti reikiamo objekto ar daikto ir kita.
3 balai	Dėl specifinių būklių, orientacija erdvėje neįvertinama. Sąmonės sutrikimas.

9.3.	Savęs suvokimas:

0 balų	Savęs suvokimas yra nesutrikęs. Pacientas gali įvardyti savo amžių, vardą, pavardę, gimimo datą, išsilavinimą, artimuosius. Suvokia ir vertina poelgius, veiksmus, mintis, jausmus, norus ir interesus.
1 balas	Savęs suvokimas kartais sutrinka. Pacientas kartais suklysta įvardydamas savo amžių, gali netiksliai pasakyti savo gimimo datą, vardą, pavardę, klaidingai apibūdinti savo išsilavinimą ar artimuosius. Kartais nesuvokia ir negeba vertinti poelgių, veiksmų, minčių, jausmų, norų ir interesų.
2 balai	Savęs suvokimas yra nuolat sutrikęs. Pacientas nuolat klysta įvardydamas savo amžių, netiksliai pasako savo gimimo datą, vardą, pavardę, klaidingai apibūdina savo išsilavinimą ar artimuosius, nesuvokia ir negeba vertinti poelgių, veiksmų, minčių, jausmų, norų ir interesų.
3 balai	Dėl specifinių būklių, paciento savęs suvokimas neįvertinamas. Sąmonės sutrikimas.

10.	BENDRAVIMAS

Šioje dalyje vertinama paciento sąmonė, kalbėjimas, gebėjimas reikšti mintis, suprasti pateikiamą informaciją ir priimti sprendimus.

Vertinama balais nuo 0 iki 4 (priklausomai nuo klausimo).

10.1.	Sąmonė:

0 balų	Pacientas yra sąmoningas, bendrauja, palaiko kontaktą, atsako į klausimus. Reiškia mintis ir emocijas, save suvokia.
3 balai	Paciento sąmonė yra pritemusi. Pacientas ne į viską sureaguoja, atsako ne į visus klausimus arba atsako pavėluotai, sunkiau palaiko kontaktą, sutrikusi savivoka, laiko ir vietos suvokimas.
4 balai	Nėra kontakto arba koma. Sąmonės sutrikimas.

10.2.	Kalba:

0 balų	Kalba aiški, be defektų. Pacientas žodžius taria aiškiai, suprantamai, vystomas įprastas pokalbis.
1 balai	Kalba sutrikusi, yra kalbėjimo nesklandumų. Pacientas žodžius taria neaiškiai, sunku suprasti kalbą, sunku vystyti pokalbį. Negali kalbėti dėl įgimtų ar įgytų ligų.
2 balai	Dėl specifinių būklių pacientas nekalba. Sąmonės sutrikimas.

10.3.	Minčių raiška:

0 balų	Minčių raiška nesutrikusi. Pacientas aiškiai dėsto savo mintis, pilnais sakiniais, žodžiai ir jų prasmė sutampa.
1 balas	Minčių raiška kartais sutrinka. Pacientas kartais atsako ne į užduotą klausimą, kartais žodžiai nesutampa su sakomos minties prasme.
2 balai	Minčių raiška nuolat sutrikusi. Pacientas nuolat kalba pavieniais žodžiais, atsako ne į užduotą klausimą, kalba ne pilnais sakiniais, žodžiai nesutampa su sakomos minties prasme.

10.4.	Pateiktos informacijos suvokimas:

0 balų	Pacientas supranta pateikiamą informaciją. Vykdo paliepimus, pats pasiteirauja.
1 balas	Pacientas kartais nesupranta pateikiamos informacijos. Kartais nesugeba vykdyti paliepimų, kartais veiksmus atlieka ne pagal nurodymus (pavyzdžiui, netinkamai vartoja vaistus, nesilaiko slaugos plano).
2 balai	Pacientas nuolat nesupranta pateikiamos informacijos. Nevykdo paliepimų, veiksmus atlieka ne pagal nurodymus (pavyzdžiui, netinkamai vartoja vaistus, nesilaiko slaugos plano).

10.5.	Sprendimų priėmimas:

0 balų	Pacientas sugeba priimti sprendimus savarankiškai. Pacientas suvokia savo poreikius, žino, kaip juos realizuoti (išalkus pasiimti valgyti, ar paprašyti; kai šalta – apsirengti). Pacientas pats sugeba priimti sprendimus dėl siūlomo slaugos ir (arba) gydymo plano.
1 balas	Pacientas kartais nesugeba savarankiškai priimti sprendimų dėl įprastinių poreikių (pavalgyti, apsirengti) ar siūlomo slaugos ir (arba) gydymo plano, reikalinga kito asmens pagalba, patarimas atliekant veiksmus.
2 balai	Pacientas niekada nesugeba savarankiškai priimti sprendimų. Sunku patenkinti savo poreikius, reikalingas kitas asmuo, kad galėtų priimti sprendimą už pacientą dėl įprastinių poreikių ar dėl siūlomo slaugos ir (arba) gydymo plano.

11.	VAISTŲ VARTOJIMAS

Šioje dalyje vertinamas paciento gebėjimas sąmoningai vartoti vaistus.

Vertinama balais nuo 0 iki 4.

0 balų	Vaistus vartoja sąmoningai. Pacientas žino, kada ir kokius vaistus vartoti, sugeba pats susidėti vaistus į vaistų dėžutes ir (arba) pasiimti iš vaisto pakuotės.
3 balai	Vaistus vartoja sąmoningai, bet reikalingas priminimas. Pacientas žino ir supranta, kokius vaistus vartoja, gali pasiimti iš vaistų pakuotės, tačiau jam reikalingas priminimas išgerti vaistus. Vaistus reikia sudėti į vaistų dėžutes, kad pacientui būtų lengviau prisiminti, kada ir kokius vaistus išgerti.
4 balai	Vaistus vartoja nesąmoningai. Pacientas nežino, kada ir kokius vaistus vartoti, išgeria juos tik padedamas prižiūrinčio asmens.

12.	GYVENAMOSIOS VIETOS APLINKOS PRITAIKYMAS

Šioje dalyje vertinamas aplinkos pritaikymo poreikis, jo mastas.

Vertinama balais nuo 0 iki 3.

0 balų	Gyvenamosios vietos aplinkos pritaikymas nereikalingas. Aplinka pritaikyta visiškai, griuvimų rizika dėl aplinkos nekyla; pacientas savarankiškai gali išeiti į lauką; saugiai ir savarankiškai gali nusiprausti vonios kambaryje, naudotis tualetu.
2 balai	Reikalingas nedidelis gyvenamosios vietos aplinkos pritaikymas (kai nereikalingi statybos darbai). Paciento griuvimo rizika minimali dėl aplinkos; kaitlentė ir orkaitė neturi apsaugos nuo nesaugaus įjungimo; indai sunkūs ir be specialių rankenų; slenksčiai trukdo laisvai judėti gyvenamojoje patalpoje; dalinė galimybė išsimaudyti (vonia), sunkiau naudotis tualetu (reikalingos pagalbinės priemonės, pvz., turėklai), į lauką išeiti gali tik padedamas kito asmens.
3 balai	Reikalingas didelis gyvenamosios vietos aplinkos pritaikymas (kai reikalingi statybos darbai). Pacientas negali išeiti į lauką – nėra padaryto įvažiavimo (panduso); siauri durų tarpai – neįmanoma į(iš)važiuoti asmens su negalia vežimėliu; didelė griuvimo rizika dėl namų aplinkos; negalima nusiprausti (nėra dušo), nėra patogaus priėjimo pasinaudoti tualetu.

13.	SPECIALIZUOTA PRIEŽIŪRA

Šioje dalyje vertinami paciento odos vientisumo pažeidimai, rizikos veiksniai, tinkama priežiūra ir gydymas. Vienu metu esant kelių laipsnių praguloms, pasirenkama ir balais vertinama didžiausio laipsnio pragula.

Vertinama balais nuo 0 iki 4.

0 balų	Dirbtinių kūno angų (cistostoma, ileostoma, kolostoma, gastrostoma ir kitos dirbtinės angos), drenų, kateterių, žaizdų ir pragulų nėra. Pragulų ir žaizdų profilaktika nereikalinga.
1 balas	Dirbtinių kūno angų (cistostoma, ileostoma, kolostoma, gastrostoma ir kitos dirbtinės angos), drenų, intraveninių ir šlapimo kateterių priežiūra (pav., maišelio, plokštelės, tvarsčių keitimas, praplovimas). Esant rizikai, reikalinga pragulų ir žaizdų profilaktika, siekiant, kad jos nesusiformuotų.
2 balai	1 laipsnio pragulų priežiūra. Galimi 1 laipsnio pragulos požymiai: nepažeistos odos neblykštanti eritema, pakitusi odos spalva, padidėjusi temperatūra, tinimas, sukietėjimas, ypač asmenims, kurių odos spalva tamsi. Esant didelei rizikai, pragulų profilaktika, siekiant, kad nesusiformuotų naujos pragulos. Pooperacinių, neinfekuotų žaizdų priežiūra, operacinių siūlų išėmimas. Intraveninių ir šlapimo kateterių įkišimas ir šalinimas.
3 balai	2 laipsnio pragulų priežiūra. Galimi 2 laipsnio pragulos požymiai: dalinis odos suplonėjimas, apimantis epidermį, dermą arba ir epidermį, ir dermą. Esant didelei rizikai, pragulų profilaktika, siekiant, kad nesusiformuotų naujos pragulos. Įvairios kilmės, infekuotų žaizdų ir opų priežiūra. Trofinės opos – atsivėrusios žaizdos blauzdose. Galimi opos požymiai: ilgai gyjantis odos vientisumo pažeidimas, sukeliantis antrines infekcijas (bakterines, grybelines ar virusines), audinių nekrozė, paviršinė opa, kliniškai atrodanti kaip nubrozdinimas arba pūslė.
4 balai	3 laipsnio pragulų priežiūra. Galimi 3 laipsnio pragulos požymiai: odos nebelieka, pažeidžiamas poodis arba atsiranda poodžio nekrozė, pažeidimas arba nekrozė gali plisti gilyn, tačiau neapima po poodžiu esančios fascijos. 4 laipsnio pragulų priežiūra. Galimi 4 laipsnio pragulos požymiai: žymus audinių irimas, nekrozė ar raumenų, kaulų, atraminių struktūrų pažeidimas, odos sluoksnis gali būti išlikęs arba suiręs. Sunki nekrozė vertinama kaip 4 pragulos laipsnis, net jei oda yra nepažeista, pavyzdžiui, kulnų srityje. Pragulų profilaktika, esant didelei rizikai susiformuoti naujoms praguloms.

14.	SPECIALISTŲ PAGALBA

Šioje dalyje vertinamas specialistų pagalbos poreikis, jų vizitų dažnumas.

Vertinama balais nuo 0 iki 3.

14.1.	Slaugytojo paslaugos:

0 balų	Slaugytojo paslaugos nereikalingos.
3 balai	Slaugytojo paslaugos reikalingos. Pacientui gali reikėti paimti ėminius kraujo tyrimams, prižiūrėti žaizdas, pragulas, dirbtines kūno angas, kateterius, atlikti kitas medicinines procedūras ir (arba) intervencijas, kurias gali atlikti tik slaugytojai.

14.2.	Slaugytojo paslaugų reguliarumas:

1 balas	Slaugytojo paslaugų reikia kartą per savaitę arba rečiau. Dažniausiai paslaugos teikiamos dėl kraujo tyrimų paėmimo ar kitų nekasdienių medicininių procedūrų.
2 balai	Slaugytojo paslaugų reikia du tris kartus per savaitę. Dažniausiai paslaugos apima žaizdų, pragulų priežiūrą ir kitas medicinines procedūras, atliekamas pagal sudarytą slaugos ir priežiūros planą.
3 balai	Slaugytojo paslaugų reikia dažniau nei tris kartus per savaitę. Paslaugų gali reikėti ir kiekvieną dieną. Dažniausiai paslaugos apima žaizdų ir (arba) pragulų priežiūrą, dirbtinių kūno angų priežiūrą ir keitimą, kitas medicinines procedūras ir (arba) intervencijas pagal slaugos ir priežiūros planą.

14.3.	Slaugytojo padėjėjo paslaugos:

0 balų	Slaugytojo padėjėjo paslaugos nereikalingos.
3 balai	Slaugytojo padėjėjo paslaugos reikalingos. Pacientui reikia pagalbos rūpinantis asmens higiena, keičiant sauskelnes, reikia asistuoti slaugytojui ar atlikti kitas procedūras, pagal slaugytojo padėjėjo kompetenciją.

14.4.	Slaugytojo padėjėjo paslaugų reguliarumas:

1 balas	Slaugytojo padėjėjo paslaugų reikia kartą per savaitę arba rečiau. Pacientas vieną kartą per savaitę gali būti maudomas duše arba vonioje, asistuojama slaugytojui atliekant medicinines procedūras.
2 balai	Slaugytojo padėjėjo paslaugų reikia du tris kartus per savaitę. Reikalinga dažnesnė asmens higiena, neužtenka vieno maudymo per savaitę, asistuojama slaugytojui atliekant medicinines procedūras.
3 balai	Slaugytojo padėjėjo paslaugų reikia dažniau nei tris kartus per savaitę. Šių paslaugų gali reikėti ir kiekvieną dieną. Sauskelnių keitimas, padėties keitimas gulinčiam pacientui, asmens higiena, asistuojama slaugytojui atliekant medicinines procedūras.

14.5.	Kineziterapeuto paslaugos:

0 balų	Poreikio kineziterapeuto paslaugoms nėra.
3 balai	Kineziterapeuto paslaugos reikalingos. Paslaugos apima aktyvią arba pasyvią kineziterapiją, mankštos programos sudarymą, paciento ir jo artimųjų apmokymą.

14.6.	Ergoterapeuto paslaugos:

0 balų	Ergoterapeuto paslaugų poreikio nėra.
3 balai	Ergoterapeuto paslaugos reikalingos. Paslaugos apima aktyvią arba pasyvią ergoterapiją, paciento veiklos ir namų aplinkos vertinimą, paciento ir jo artimųjų apmokymą.

15.	ARTIMŲJŲ DALYVAVIMAS PRIŽIŪRINT ASMENĮ

Šioje dalyje vertinamas artimųjų įsitraukimas į asmens priežiūrą namuose.

Vertinama balais nuo 0 iki 3.

0 balų	Artimieji ir (arba) globėjai visokeriopai dalyvauja prižiūrint asmenį, ambulatorinių slaugos paslaugų namuose poreikio nėra.
1 balas	Artimieji ir (arba) globėjai visokeriopai dalyvauja prižiūrint asmenį, bet yra reikalingos ambulatorinės slaugos paslaugos namuose. Pavyzdžiui, dienos metu ar dalį dienos artimieji negali prižiūrėti asmens, todėl reikalingos ambulatorinės slaugos paslaugos namuose.
2 balai	Artimieji ir (arba) globėjai iš dalies dalyvauja prižiūrint asmenį. Artimieji negyvena kartu su pacientu, padeda tik esant poreikiui, todėl reikalingos ambulatorinės slaugos paslaugos namuose.
3 balai	Asmuo yra vienišas arba artimieji ir (arba) globėjai nedalyvauja prižiūrint asmenį, todėl reikalingos ambulatorinės slaugos paslaugos namuose.

_____________________

Papildyta priedu:

Nr. V-858, 2024-08-30, paskelbta TAR 2024-08-31, i. k. 2024-15272

Priedų pakeitimai:

4 priedas (pagal V-1086)

Papildyta priedu:

Nr. V-1086, 2023-10-16, paskelbta TAR 2023-10-16, i. k. 2023-20284

Pakeitimai:

1.

Lietuvos Respublikos sveikatos apsaugos ministerija, Įsakymas

Nr. V-476, 2008-05-20, Žin., 2008, Nr. 59-2266 (2008-05-24), i. k. 1082250ISAK000V-476

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 "Dėl Slaugos paslaugų ambulatorinėse asmens sveikatos priežiūros įstaigose ir namuose teikimo reikalavimų patvirtinimo" pakeitimo

2.

Lietuvos Respublikos sveikatos apsaugos ministerija, Įsakymas

Nr. V-23, 2009-01-22, Žin., 2009, Nr. 12-491 (2009-01-31), i. k. 1092250ISAK0000V-23

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 "Dėl Slaugos paslaugų ambulatorinėse asmens sveikatos priežiūros įstaigose ir namuose teikimo reikalavimų patvirtinimo" pakeitimo

3.

Lietuvos Respublikos sveikatos apsaugos ministerija, Įsakymas

Nr. V-137, 2009-02-24, Žin., 2009, Nr. 24-949 (2009-03-03), i. k. 1092250ISAK000V-137

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 "Dėl Slaugos paslaugų ambulatorinėse asmens sveikatos priežiūros įstaigose ir namuose teikimo reikalavimų patvirtinimo" pakeitimo

4.

Lietuvos Respublikos sveikatos apsaugos ministerija, Įsakymas

Nr. V-373, 2009-05-15, Žin., 2009, Nr. 58-2276 (2009-05-19), i. k. 1092250ISAK000V-373

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 "Dėl Slaugos paslaugų ambulatorinėse asmens sveikatos priežiūros įstaigose ir namuose teikimo reikalavimų patvirtinimo" pakeitimo

5.

Lietuvos Respublikos sveikatos apsaugos ministerija, Įsakymas

Nr. V-1107, 2009-12-30, Žin., 2009, Nr. 159-7234 (2009-12-31), i. k. 1092250ISAK00V-1107

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 "Dėl Slaugos paslaugų ambulatorinėse asmens sveikatos priežiūros įstaigose ir namuose teikimo reikalavimų patvirtinimo" pakeitimo

6.

Lietuvos Respublikos sveikatos apsaugos ministerija, Įsakymas

Nr. V-552, 2010-06-17, Žin., 2010, Nr. 72-3665 (2010-06-22), i. k. 1102250ISAK000V-552

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 "Dėl Slaugos paslaugų ambulatorinėse asmens sveikatos priežiūros įstaigose ir namuose teikimo reikalavimų patvirtinimo" pakeitimo

7.

Lietuvos Respublikos sveikatos apsaugos ministerija, Įsakymas

Nr. V-786, 2010-09-10, Žin., 2010, Nr. 109-5605 (2010-09-16), i. k. 1102250ISAK000V-786

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 "Dėl Slaugos paslaugų ambulatorinėse asmens sveikatos priežiūros įstaigose ir namuose teikimo reikalavimų patvirtinimo" pakeitimo

8.

Lietuvos Respublikos sveikatos apsaugos ministerija, Įsakymas

Nr. V-558, 2011-05-31, Žin., 2011, Nr. 68-3252 (2011-06-04), i. k. 1112250ISAK000V-558

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 "Dėl Slaugos paslaugų ambulatorinėse asmens sveikatos priežiūros įstaigose ir namuose teikimo reikalavimų patvirtinimo" pakeitimo

9.

Lietuvos Respublikos sveikatos apsaugos ministerija, Įsakymas

Nr. V-835, 2011-09-05, Žin., 2011, Nr. 112-5278 (2011-09-10), i. k. 1112250ISAK000V-835

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 "Dėl Slaugos paslaugų ambulatorinėse asmens sveikatos priežiūros įstaigose ir namuose teikimo reikalavimų patvirtinimo" pakeitimo

10.

Lietuvos Respublikos sveikatos apsaugos ministerija, Įsakymas

Nr. V-1115, 2011-12-23, Žin., 2011, Nr. 162-7701 (2011-12-30), i. k. 1112250ISAK00V-1115

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 "Dėl Slaugos paslaugų ambulatorinėse asmens sveikatos priežiūros įstaigose ir namuose teikimo reikalavimų patvirtinimo" pakeitimo

11.

Lietuvos Respublikos sveikatos apsaugos ministerija, Įsakymas

Nr. V-742, 2012-08-01, Žin., 2012, Nr. 93-4811 (2012-08-04), i. k. 1122250ISAK000V-742

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 "Dėl Slaugos paslaugų ambulatorinėse asmens sveikatos priežiūros įstaigose ir namuose teikimo reikalavimų patvirtinimo" pakeitimo

12.

Lietuvos Respublikos sveikatos apsaugos ministerija, Įsakymas

Nr. V-1021, 2013-10-31, Žin., 2013, Nr. 118-5948 (2013-11-16), i. k. 1132250ISAK00V-1021

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 "Dėl Slaugos paslaugų ambulatorinėse asmens sveikatos priežiūros įstaigose ir namuose teikimo reikalavimų patvirtinimo" pakeitimo

13.

Lietuvos Respublikos sveikatos apsaugos ministerija, Įsakymas

Nr. V-166, 2014-02-04, paskelbta TAR 2014-02-07, i. k. 2014-01240

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Slaugos paslaugų ambulatorinėse asmens sveikatos priežiūros įstaigose ir namuose teikimo reikalavimų patvirtinimo“ pakeitimo

14.

Lietuvos Respublikos sveikatos apsaugos ministerija, Įsakymas

Nr. V-1034, 2014-09-30, paskelbta TAR 2014-10-06, i. k. 2014-13726

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 "Dėl Slaugos paslaugų ambulatorinėse asmens sveikatos priežiūros įstaigose ir namuose teikimo reikalavimų patvirtinimo" pakeitimo

15.

Valstybinė ligonių kasa prie Sveikatos apsaugos ministerijos, Įsakymas

Nr. V-191, 2015-02-10, paskelbta TAR 2015-02-17, i. k. 2015-02361

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Slaugos paslaugų ambulatorinėse asmens sveikatos priežiūros įstaigose ir namuose teikimo reikalavimų patvirtinimo“ pakeitimo

16.

Lietuvos Respublikos sveikatos apsaugos ministerija, Įsakymas

Nr. V-1551, 2015-12-30, paskelbta TAR 2015-12-31, i. k. 2015-21310

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Slaugos paslaugų ambulatorinėse asmens sveikatos priežiūros įstaigose ir namuose teikimo reikalavimų patvirtinimo“ pakeitimo

17.

Lietuvos Respublikos sveikatos apsaugos ministerija, Įsakymas

Nr. V-1473, 2015-12-18, paskelbta TAR 2015-12-29, i. k. 2015-20756

Dėl Lietuvos Respublikos sveikatos apsaugos ministro 2007 m. gruodžio 14 d. įsakymą Nr. V-1026 „Dėl Slaugos paslaugų ambulatorinėse asmens sveikatos priežiūros įstaigose ir namuose teikimo reikalavimų patvirtinimo“ pakeitimo

18.

Lietuvos Respublikos sveikatos apsaugos ministerija, Įsakymas

Nr. V-545, 2016-04-28, paskelbta TAR 2016-05-04, i. k. 2016-11164

Dėl Lietuvos Respublikos sveikatos apsaugos ministro 2015 m. gruodžio 18 d. įsakymo Nr. V-1473 ,,Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl slaugos paslaugų ambulatorinėse asmens sveikatos priežiūros įstaigose ir namuose teikimo reikalavimų patvirtinimo" pakeitimo" pakeitimo

19.

Lietuvos Respublikos sveikatos apsaugos ministerija, Įsakymas

Nr. V-779, 2016-06-14, paskelbta TAR 2016-06-20, i. k. 2016-17278

Dėl Lietuvos Respublikos sveikatos apsaugos ministro 2015 m. gruodžio 18 d. įsakymo Nr. V-1473 „Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Slaugos paslaugų ambulatorinėse asmens sveikatos priežiūros įstaigose ir namuose teikimo reikalavimų patvirtinimo“ pakeitimo“ pakeitimo

20.

Lietuvos Respublikos sveikatos apsaugos ministerija, Įsakymas

Nr. V-828, 2016-06-15, paskelbta TAR 2016-06-21, i. k. 2016-17342

Dėl Lietuvos Respublikos sveikatos apsaugos ministro 2015 m. gruodžio 18 d. įsakymo Nr. V-1473 „Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Slaugos paslaugų ambulatorinėse asmens sveikatos priežiūros įstaigose ir namuose teikimo reikalavimų patvirtinimo“ pakeitimo“ pakeitimo

21.

Lietuvos Respublikos sveikatos apsaugos ministerija, Įsakymas

Nr. V-1275, 2016-11-16, paskelbta TAR 2016-12-02, i. k. 2016-28103

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Ambulatorinių slaugos paslaugų namuose teikimo reikalavimų aprašo patvirtinimo“ pakeitimo

22.

Lietuvos Respublikos sveikatos apsaugos ministerija, Įsakymas

Nr. V-472, 2017-04-27, paskelbta TAR 2017-04-28, i. k. 2017-07161

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Ambulatorinių slaugos paslaugų namuose teikimo reikalavimų aprašo patvirtinimo“ pakeitimo

23.

Lietuvos Respublikos sveikatos apsaugos ministerija, Įsakymas

Nr. V-724, 2017-06-14, paskelbta TAR 2017-06-19, i. k. 2017-10207

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Ambulatorinių slaugos paslaugų namuose teikimo reikalavimų aprašo patvirtinimo“ pakeitimo

24.

Lietuvos Respublikos sveikatos apsaugos ministerija, Įsakymas

Nr. V-1498, 2017-12-22, paskelbta TAR 2017-12-27, i. k. 2017-21260

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Ambulatorinių slaugos paslaugų namuose teikimo reikalavimų aprašo patvirtinimo“ pakeitimo

25.

Lietuvos Respublikos sveikatos apsaugos ministerija, Įsakymas

Nr. V-472, 2018-04-19, paskelbta TAR 2018-04-20, i. k. 2018-06376

Dėl Lietuvos Respublikos sveikatos apsaugos ministro 2015 m. gruodžio 18 d. įsakymo Nr. V-1026 „Dėl Ambulatorinės slaugos paslaugų namuose teikimo reikalavimų aprašo patvirtinimo“ pakeitimo

26.

Lietuvos Respublikos sveikatos apsaugos ministerija, Įsakymas

Nr. V-1363, 2018-11-28, paskelbta TAR 2018-11-30, i. k. 2018-19482

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Ambulatorinių slaugos paslaugų namuose teikimo reikalavimų aprašo patvirtinimo“ pakeitimo

27.

Lietuvos Respublikos sveikatos apsaugos ministerija, Įsakymas

Nr. V-860, 2019-07-18, paskelbta TAR 2019-07-19, i. k. 2019-11926

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Ambulatorinių slaugos paslaugų namuose teikimo reikalavimų aprašo patvirtinimo“ pakeitimo

28.

Lietuvos Respublikos sveikatos apsaugos ministerija, Įsakymas

Nr. V-1423, 2019-12-11, paskelbta TAR 2019-12-11, i. k. 2019-19945

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Ambulatorinių slaugos paslaugų namuose teikimo reikalavimų aprašo patvirtinimo“ pakeitimo

29.

Lietuvos Respublikos sveikatos apsaugos ministerija, Įsakymas

Nr. V-1357, 2020-06-02, paskelbta TAR 2020-06-03, i. k. 2020-12046

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Ambulatorinių slaugos paslaugų namuose teikimo reikalavimų aprašo patvirtinimo“ pakeitimo

30.

Lietuvos Respublikos sveikatos apsaugos ministerija, Įsakymas

Nr. V-1697, 2020-07-20, paskelbta TAR 2020-07-21, i. k. 2020-16172

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“ pakeitimo

31.

Lietuvos Respublikos sveikatos apsaugos ministerija, Įsakymas

Nr. V-1808, 2020-08-07, paskelbta TAR 2020-08-07, i. k. 2020-17116

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“ pakeitimo

32.

Lietuvos Respublikos sveikatos apsaugos ministerija, Įsakymas

Nr. V-1977, 2020-09-04, paskelbta TAR 2020-09-08, i. k. 2020-18884

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“ pakeitimo

33.

Lietuvos Respublikos sveikatos apsaugos ministerija, Įsakymas

Nr. V-2300, 2020-10-19, paskelbta TAR 2020-11-13, i. k. 2020-23844

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“ pakeitimo

34.

Lietuvos Respublikos sveikatos apsaugos ministerija, Įsakymas

Nr. V-20, 2021-01-06, paskelbta TAR 2021-01-06, i. k. 2021-00196

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“ pakeitimo

35.

Lietuvos Respublikos sveikatos apsaugos ministerija, Įsakymas

Nr. V-2241, 2021-10-05, paskelbta TAR 2021-10-05, i. k. 2021-20885

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“ pakeitimo

36.

Lietuvos Respublikos sveikatos apsaugos ministerija, Įsakymas

Nr. V-1168, 2022-06-29, paskelbta TAR 2022-06-29, i. k. 2022-13983

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“ pakeitimo

37.

Lietuvos Respublikos sveikatos apsaugos ministerija, Įsakymas

Nr. V-1388, 2022-08-31, paskelbta TAR 2022-08-31, i. k. 2022-17972

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“ pakeitimo

38.

Lietuvos Respublikos sveikatos apsaugos ministerija, Įsakymas

Nr. V-1942, 2022-12-23, paskelbta TAR 2022-12-23, i. k. 2022-26756

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“ pakeitimo

39.

Lietuvos Respublikos sveikatos apsaugos ministerija, Įsakymas

Nr. V-1086, 2023-10-16, paskelbta TAR 2023-10-16, i. k. 2023-20284

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“ pakeitimo

40.

Lietuvos Respublikos sveikatos apsaugos ministerija, Įsakymas

Nr. V-486, 2024-04-29, paskelbta TAR 2024-04-29, i. k. 2024-07883

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“ pakeitimo

41.

Lietuvos Respublikos sveikatos apsaugos ministerija, Įsakymas

Nr. V-858, 2024-08-30, paskelbta TAR 2024-08-31, i. k. 2024-15272

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 ,,Dėl Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“ pakeitimo

42.

Lietuvos Respublikos sveikatos apsaugos ministerija, Įsakymas

Nr. V-1108, 2024-11-15, paskelbta TAR 2024-11-15, i. k. 2024-19914

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“ pakeitimo

43.

Lietuvos Respublikos sveikatos apsaugos ministerija, Įsakymas

Nr. V-1377, 2024-12-31, paskelbta TAR 2024-12-31, i. k. 2024-23551

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“ pakeitimo

44.

Lietuvos Respublikos sveikatos apsaugos ministerija, Įsakymas

Nr. V-1394, 2024-12-31, paskelbta TAR 2024-12-31, i. k. 2024-23628

Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 "Dėl Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“ pakeitimo

45.

Lietuvos Respublikos sveikatos apsaugos ministerija, Įsakymas

Nr. V-22, 2025-01-15, paskelbta TAR 2025-01-15, i. k. 2025-00396

Dėl techninės klaidos ištaisymo Lietuvos Respublikos sveikatos apsaugos ministro 2024 m. gruodžio 31 d. įsakyme Nr. V-1394 „Dėl Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 ,,Dėl Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“ pakeitimo“